係愛情世界入面，從來就只能夠容納兩個人。 可惜人係一種犯賤既生物，明明已經擁有，但偏偏會唔知足。 明明知道唔應該，但偏偏要去做。 明明知道遊戲玩法，但偏偏要去挑戰規則。 其實我地都知道，愛同唔愛就係一加一咁簡單 ，只不過有時候有啲感覺，唔到我地去控制。「有時情路裡太多標誌。」

(一) 「我地以後都係唔好再搵對方啦。我地根本唔應該咁樣，或者，由識你個刻開始就已經係個錯誤。」「我諗得好清楚，既然我地都過唔到自己個關，都係算啦。我地分手啦。對唔住」另一個對話欄傳黎訊息，我望住佢覆我既最後一句，淚如泉湧。愛情，從來都係世界上最難摸索既野。  「係喎雪瞳，星期五船p黎唔黎！」講野既係同我由中一已經同班既老死呀wing。呀wing係個好活潑好識socia既女仔，所以佢有好多朋友。但亦都因為佢咁nice咁真性情既性格，所以佢既異性朋友都幾乎俾佢fd zone曬，自從中六之後就一直單身到依家。佢成日都會帶我去識佢啲fd，而每次就算我唔想去，到最後都一定會屈服係佢既淫威之下。「唔啦，又新fd阿？」「就呀k個班咋嘛！同埋佢地啲fd囉，我都唔識。黎啦，你唔黎得我一個好慘架。」呀wing次次都用呢招，佢撓住我手臂用佢個個懶係可憐既樣望著我，而我次次都屈服係佢呢個樣之下。「係啦係啦我去啦，你唔好再扮可憐唔該。」「yeah！」但係我又點會估到，就係呢個船p改寫左我平凡既生活。我叫做崔雪瞳，今年十八歲。我唔係啲咩女神，無40吋長腿，亦都無36E，但勝在個樣唔錯，眼大大睫毛長雙眼皮又深，鼻又高加埋有好多女仔羨慕既v面，中學個陣都叫做有人追既。「bb，我依家係library溫書呀，妳記住去街唔好去咁夜呀知唔知？」佢係我男朋友，叫蕭傲言，我地係係我F4個年係埋一齊。傲言都算係靚仔，個樣斯斯文文，米七五左右。如果要比，我諗愛回家入面個呀豪同佢幾似，所以由中學開始已經有好多女仔成日圍住佢轉。F4個年因為辯論隊既關係，我同佢係正副辯，所以就識左，無幾耐之後就一齊左。傲言讀書好叻，即使平日成日同我出街或者同啲fd打波打機，但係成績都仲係好好。佢係舊年就考左入CU既心理學系，而我呢個差幾分先入到既就打算考多年睇下搏唔搏到入佢個系。「知道啦，你都唔好溫咁耐，休息個陣要打俾我呀。」我同傲言用左兩年時間黎磨合，依家關係都叫唔錯，起碼嘈交次數減少左好多。係我同佢岩岩一齊個段時間，我地都用左好多時間去接受對方既過去。其實依家生生性性既傲言以前係個成日媾女既男仔，而且食過好多女。而我就因為屋企問題，爸爸媽媽離婚個段時間，我就日日都落樓下公園hea，唔想番屋企。我係個度識左班mk仔，自此之後就成日群埋啲唔三唔四既人度。直到有一次差啲俾個堆mk之中既大佬搞左，再加當時上我知道左原來婆婆有cancer之後，我先識醒覺，肯發奮圖強，中三個年轉左去傲言個間band1名校。起初同傲言一齊既時候，佢仲係有瞞住我同其他女仔調情。但俾我發現之後，佢就不斷力挽狂瀾咁挽留我，亦都開始為我改變。雖然有前科，但我依然好相信佢，因為我覺得一段感情最重要既係信任，無信任，就算幾愛都係無用。但係估唔到到左最後，信任居然會成為破壞我同佢感情既催化劑。「雪瞳！呢邊呀！」我去到碼頭，離遠就見到呀wing係架郵輪上面揮手大叫我個名。「好耐無見啦，雪瞳。」講野既係呀k，我對住佢笑左一笑以示禮貌。「過黎啦雪瞳！」呀wing好興奮咁拖住我衝左入架船入面。呀k同呀wing係由細識到大既青梅竹馬，佢兩個既阿爸都係係大陸有自己既生意，所以家境都唔錯，有父幹當然就成日出黎玩。我地上到船先見到呀k啲fd已經黎左。寒暄左幾句之後，有個目測米八既大隻仔仔走左過黎想同呀wing搭訕。同呀wing識左六年以上既我由個男仔一行過黎個刻已經睇得出呀wing會幾冧佢，事關係外形方面佢完全符合呀wing心目中男神既標準。「我去打個電話俾傲言先」「喂雪瞳... 」識做既我借左個尿遁行開左，唔洗三分鐘番到黎，佢兩個已經唔知走左去邊。 「喂呀k，呀wing去左邊阿？」我行去呀k個邊，佢地係度整緊野食。「下我唔知喎，佢唔係同你一齊咩？」「無野啦，我搵下佢。」 真係唔好講笑，其實架船都幾大。我諗住打俾呀wing，但唔知係咪因為出左海既關係，居然無曬訊號。呢個時候，我聽到下面有客房個層傳黎一啲好怪既聲音。一直都係八婆既我當然即刻走落去八下係咩聲啦。我沿住條樓梯行落去，呀k佢地係出面既嘈鬧聲隨住我既步伐而逐漸變小。呢一層有六間房，而走廊既盡頭個間應該係船艙既物體。「嗯... 呀... 唔好... 呀...」行到第二間房，一陣呻吟聲不斷傳出黎，唔洗問啦，岩岩個啲聲就係依家係房入面個兩條友。「唔會係呀wing阿？」呢個係我腦海入面第一個彈出黎既問題。當下既我完全唔記得左無訊號呢回事，自然反應咁拎左個電話出黎想打俾阿wing，就係呢瞬間，架船chok左一chok，我成個人跌左落地下。「呀！」呢下都係自然反應。「出面有聲呀！」「無呀，快啲啦，我就射」「出面真係有聲呀，有人聽到！」隨即我聽到房入面傳黎腳步聲，越黎越接近門口。突然，有隻手從後掩住我個口，然後再將我拉左去樓梯轉角位既一個好窄好細亦都好黑既隙中間。「殊... 唔好出聲。」佢係我耳仔邊細細聲咁講。呢一刻我我背對住佢，我feel到我既心跳不斷加速。「都話無人架啦！」扑野男求求其其出黎望左兩眼，就急不及待閂番門繼續做佢地要做既事。而嗰個人就鬆開佢掩住我個口既手，好順手咁拖住我行番上樓梯。一路行番上去，呀k佢地既嘈吵聲又再次由細變大。一見到陽光，個男仔就鬆開左我隻手。「岩岩個個男仔叫呀峰，um... 佢個人有啲... 係囉，我怕佢見到你係門口佢會捉埋你入去... er... um... 唔好意思阿。」呢句係佢第一句同我講既野。「唔... 唔該曬你」「妳... 叫咩名？」「叫我雪瞳就得架啦」「妳個名都幾好聽，我叫呀宇，妳好。」就係咁，我識左佢。我輕輕抬頭望住呢個岩岩拉我走既男仔。佢大約一米七五，單眼皮而且個陰唔遮眉，黑髮既佢唔似得阿k個班mk咁個頭染到五顏六色；佢右邊嘴角微微上揚，係太陽底下更加突顯佢陽光既感覺。講真，佢呢一下笑真係令我呆左一呆。呢一下，好charm，好吸引。我叫湘志宇，今年20歲，係科大讀緊accounting，因為year1之後個年去左英國exchange，所以今年先year2。我有個混血女朋友，佢叫Ashley，我地一齊左3年。ashley大我兩年，依加係酒吧做緊調酒。Ashley好索好靚，所以無論係我同佢一齊之後定一齊之前，佢身邊都不乏狗公狗衝佢，不過好彩Ashley好專一，而我都好信佢。由於佢要番工既關係，我地一星期只係見一兩日。但即使係咁，我地感情都仲係好好。你地可能會問，我同Ashley見咁少，佢仲要番酒吧，唔怕好難維繫咩？佢做緊咩你都唔知啦，佢偷食你都唔知啦！係架，可能Ashley真係有第二個，甚至第三個，第四個。但係有時有啲野，我寧願一世都唔好知。我亦都相信有啲真相，Ashley係永遠都唔會想知。愛情從來都係無標準答案，越清晰可能越快結束，越模糊反而可能越會長久。只要我知道，我最愛既係佢，就足夠。

(二)「睇唔出喎！你讀account架」「係呀，做咩呀，我個樣似醫生？」「走開啦，我以為你讀運動個啲架」「咁我都有操開既」我同阿宇一路傾計，一路去搵阿wing。「唉，個衰妹究竟跟左人地去邊呀。」「妳有無去甲板個邊睇過呀？」阿宇見我咁心急就提出建議。於是我地慢慢走過去甲板個邊。 大家有搭過船都應該知，每次出海啲浪花都一定會彈到隻船邊既通道位濕曬，而且個個位又窄，仲要得一條鐵係咁以攔住，真係唔小心啲隨時命仔都無埋。所以我同阿宇就一前一後咁行。但係我一不留神，俾地下個灘水冼親，跌左落阿宇度。「呀！」到底全盛時期既我可以係個識左一個鐘都無既人面前柒幾多次。shit。「妳有無事呀？」令我意外既係，係我跌落去個刻，阿宇明明都俾我撞到失去平衡而跌左落地下，但佢係一秒之間用本來用黎撐住地面既手將我個頭擁入佢胸口。我仲未load到發生咩事，呆左係度唔敢郁。「我... 無事」頃刻，我講出呢一句。「小心啲啦傻仔」唔知做乜事我個心再一次跳得好快，我feel到自己依家紅都面曬咁既柒樣。我想企番起身但係唔知點解對腳唔聽洗，用唔到力。阿宇唔知係咪睇穿左，佢扶一扶住我，然後自己起左身，再彎低腰一下公主式咁抱起左我。好近... 呢刻我同佢塊面貼得好近。我好緊張。由於太貼近佢既心口，我可以feel到佢既心跳。「呀... 呀宇呀... 不如你放低我啦，我ok架啦」「殊... 乖，好快到」我好鍾意仰望人地，因為我覺得好有安全感，好吸引。我同傲言係埋一齊既其中一個原因係因為我仰望佢既時候，佢個輪廓同神情完完全全吸引到我。而呀宇應該係自我懂性以黎第二個可以吸引到我望住佢望到對眼唔捨得離開佢既男仔。「係喎，妳個頭有無事呀」呀宇突然之間問我「我個頭？」我好不解咁問。「係呀，岩岩妳跌個陣個腦差啲撞左落條柱粒鐵釘到」姐係話佢岩岩攬住我係因為要保護我？「我無呀，咁你隻手呢」「我隻手？」今次到佢好疑惑咁問我「你岩岩攬住我個頭，係有事呀都你隻手有事先啦。」呀宇先係呆左一下，隨即佢笑左一笑「到啦，妳等我一陣呀。」佢將我放左係張沙發上面，然後就行左入廚房。「傲言！呢邊呀！」一個身材高挑既馬尾妹係圖書館門口揮手，示意佢已經到左。馬尾妹著住背心小熱褲，白色既背心仲透曬個黑色bra出黎。傲言即刻加快腳步走過去馬尾妹個邊「sorry呀我遲左。」「鍚番啖當補數!」「呢度學校喎... 等陣有熟人見到...」「我唔理呀！」馬尾妹一講完，就主動鍚左落傲言度。「喂... 」 「岩岩教務處職員話圖書館今日閂早呀，啲人係我等緊你個陣已經走曬啦。嘻，我地行囉」「唔得呀，我都未...」「未影相sd俾你女朋友大人呀嘛！我一早幫你影左啦，等陣sd俾你啦，快啲啦我好肚餓呀...」馬尾妹一邊講一邊撓住傲言離開中大既library。「拿」呀宇拎左杯水俾我。呢度得我地兩個，由於岩岩發生既個件事令我覺得好尷尬，所以一直都無出聲，搞到個氣氛有啲怪。「係喎佢地等陣應該會落水。」呀宇夾硬打開話題「我應該唔落啦，我唔舒服」我一路講，一路下意識摸住自己個肚。無錯，我黎m，仲要第一日黎。「做咩呀，有左呀？」佢講完仲要笑笑口咁款「有左你個頭呀？」 「吱～」傲言wtsapp左我，加埋一張係自修室既相同埋佢懶cute既自拍，我發自內心咁笑左出黎。「做咩笑到嘴角含春咁呀」呀宇見到之後係隔離笑笑口咁講「我bb搵我呀」我扮左個姣樣出黎「妳男朋友又會俾妳黎船p既」「佢唔俾架，但有呀wing嘛」 傲言同呀wing都識左好耐，而佢都好信得過呀wing。「雪瞳！原來你係度！」門口傳黎阿wing把聲「嚇死我呀以為你唔見左」「我搵緊你呀，係你唔見左囉唔該。」「你條路痴唔係係船都盪失路阿？」阿wing笑住咁講。「收皮啦」「喂係呀，佢叫呀峰。呢個我老死，叫雪瞳。」 「hi」呀峰？呀峰？？呀峰？？？我下意識望向呀宇，呢一刻佢既表情真係智障都睇得出佢想講呢個呀峰就係岩岩個扑野男。屌，唔通岩岩條女真係呀wing？「咦，呢個係？」呀wing終於見到呀宇「叫我呀宇得啦。」「哦，你好呀。喂雪瞳，呀k整左野食，你地快啲出黎啦。」呀wing對住呀宇同我笑左笑，就同個呀峰出左去，淨低面面相覷既我同呀宇。「等陣我要玩香蕉船！」嗰個叫素素既女仔好興奮咁講，同時不忙唔知有意定無意咁郁動佢個對目測36D既大波波。由於等陣要有水上活動甚至會落水，所以大家都換曬戰衣。男既show盡六舊腹肌，女既就show曬對波同長腿，不得不承認其實呢一個情境望落都真係幾淫亂。我望住除左件背心淨係著住條沙灘褲既呀宇，佢真係好charm好陽光。呀k亦都整好曬啲野食，我地一圍起碼十幾人就坐低食野兼順便傾計。呀wing條友竟然賴低我一個自己走左去呀峰同埋另一個肌肉男中間。「食咩呀，我幫妳呀。」呢個時候呀宇坐左埋黎。「求其啦，我咩都食架。」呀宇笑左笑，就幫我拎左啲野食過黎。「得唔得呀妳，我幫妳啦」呀宇全程食野都淨係望住我，一見到我跌左野就幫我抹，見我食蝦就搶住幫我剝。「你快啲食野啦，我自己得架啦」「傻妹，妳睇妳」話口未完，佢伸手去抹走殘留係我嘴角既茄汁。其實旁人望落，我地好似一對情侶。唔知點解，我有種心動既感覺。我好想好想佢繼續咁樣對我。崔雪瞳，諗咩呀你。「就黎趕唔切啦，蕭傲言你快啲啦！」我拉住傲言衝去ua。「仲有二十分鐘呀徐嘉敏大小姐。」「早到好過遲呀嘛！」我地去到ua，仲有成十分鐘先開場。於是我就行去買爆谷同埋汽水。「妳拎少左支飲管阿。」傲言望住我手上面個杯淨係插住一支飲管既汽水。「我唔介意人咬管架喎」我笑住咁講然後我好清楚咁望到傲言先係呆左一呆，然後笑左一笑，隨即佢主動拖住我入場。你話過，雪瞳唔鍾意你咬飲管，所以同親你飲野都要分開飲管飲，好唔浪漫。我好希望我所做既所有野可以令你有一啲啲既心動，係你心目中有一啲啲既地位，咁就已經足夠。「雪瞳我地落水囉！」食完野hea左陣之後，呀wing終於醒起我呢個朋友，走過黎係咁要我同佢落水。「唔呀，我黎m呀八婆。」我完全無興奮既感覺，都唔明點解呀wing可以咁high。「唔係掛，咁掃興架，唔怪得你著沙灘褲啦。」呀wing呢個時候先發現我係上身著bikini下身著沙灘褲。「咁我落去玩一陣上黎搵你呀！呀宇呢，一齊落去玩呀！」「我都唔落啦，前兩日打波扭親手費事又搞咁多野。」我見到呀宇望一望我，然後就咁樣同呀wing講。「咁呀，你兩個小心啲啦，有咩事記得大叫我呀雪瞳」講完呢句，我地互相講左句byebye之後呀wing就走番去呀峰個邊。「你隻手傷左呀？有無事呀你」呀wing走左之後我就即刻問呀宇「緊係唔係啦，up咋嘛，我落埋去既話咁邊個陪妳呀。」

(三)「咁黎船p就係要落水架啦，唔洗特登陪我架喎」「我想陪妳，得唔得呀咁」呀宇講完，就坐過黎我隔離。「吱～」我個電話mon 彈左個wtsapp通知出黎，一睇原來係呀瑤搵我。「死婆，下星期去唔去helloween呀」「緊係去啦，年年都去架啦」我快速咁係wtsapp輸入「又同仔仔傳情呀？」阿宇伸個頭埋黎笑住咁講 「我女朋友呀」我都笑住咁講「無呀個fd問我去唔去helloween咋嘛。」「咦我都會去喎，妳幾時呀」「未知喎，下星期掛」我一路答佢一路係wtsapp問呀瑤啲細節「就28號啦！」呀瑤秒回我「我男朋友都去呀」我就即刻抽左佢幾句水「威威豬啦有仔仔陪」表面就講笑串佢，實情我真係好羨慕呀瑤同佢男朋友。 呀瑤同佢男朋友識左十幾年，一齊左七年，本身係青梅竹馬。由F1個陣兩個都仲係懵懵懂懂咁就已經一齊左，但估唔到既係到左今日佢地仲係咁恩愛。呀瑤男朋友好鍚佢，就算佢唔鍾意既活動，只要呀瑤想去，佢都一定陪，仲要真心樂意陪個隻。而呀瑤都好愛佢男朋友，成日有咩第一個都係諗到佢，行街第一件事係買野俾佢男朋友，所以我真係好羨慕佢地。而傲言，從來無興趣既野都唔會陪我去，之前試過一次叫佢陪我去書展，本身佢都唔想，但最後陪左我去。結果到左最後，佢因為好多人同埋好熱既關係黑足我全程面，番到屋企之後更加屌左我一大獲。自此我就唔敢再叫佢陪我lu。「我28號去喎」我抬高頭望一望呀宇「唔知靚女有無性趣一齊去呢」呀宇露出佢個個好charm既笑容「咁快就想約我呀」我話「唔得呀？」「點會，多啲人仲好玩。咁我同我個fd講架啦」「呀，我都有兩個個fd一齊去。」呀宇望一望水入面班人。「係仔仔先好帶黎呀」「靚仔黎，不過gay既sorry」「有幾靚仔先，話唔定我可以改寫佢既hehe人生呢」「有我一半咁啦。妳呀？er...」佢特登由頭望我望到落腳趾尾，再由腳趾尾望番上黎我心口，仲要加埋個個黑人憎既笑容。「咩意思呀你」我一下拍落佢手臂「講笑咋。呢佢地都有黎船p架，岩岩落左水個個金毛仔同埋個高佬，等陣介紹妳識。」「好呀」我下意識望一望落海，明顯見到有個金毛仔攬住左個女仔，而個高佬我仲未見到。「係喎，電話」佢伸大手板望住我部電話講「做咩阿又」「抄妳牌係咪唔得？」「男神抄我牌，開心都黎唔切啦」我將部電話遞俾佢。「妳睇下妳，一熟左就開始串，唉等我仲以為妳係純情乖乖女。」就係咁，我同呀宇交換左電話。「吱～」正當我諗住覆番呀瑤個陣，我見到有個我save左做米八型仔男神bb既聯絡人搵我。「做乜呀你」我笑左出黎「米七就有你份，米八喎，知唔知醜呀你」我笑住咁串佢「嘩串到呢，依家啲mk妹咁串架咩」「喂認真，真係約實28號架啦喎。」「係呀，咪甩底呀mk妹。」「走開啦死矮仔」「丫我俾機會你講多次」呀宇一路笑住咁講，一路舉高手作狀要捉住我。「話你矮仔囉做咩呀」我一個縮身避開左「妳俾我捉到妳就知死呀」佢講完就想捉住我，但我一個閃身避開左，然後就跑開左。「嘩好彩！」我一路走一路大叫「小心呀喂！」呀宇一見我跑，即刻好緊張咁大步跨左兩步黎拉左我入佢既壞抱咁攬實我，我俾佢呢個動作嚇左一嚇，成個定左係度。「做... 做咩呀你」「傻仔跑咩呀妳，今日仲跌唔夠呀？」佢好認真咁望住我講，同時雙手捉住我既肩膀。我呆左，點解佢要咁緊張？我同呀宇就繼續係船上面傾下計，串下對方玩下電話咁，等到差唔多七點幾，呀k佢地開始陸續走番上黎準備整野食。個晚佢地打算係架船上面bbq，整好啲野之後，啲人就開始圍過黎，而架船都開始慢慢咁駛番埋岸。「其實今日係呀峰生日！」呀k企左起身諗住搞下氣氛。「生日快樂呀！」啲人逐個向呀峰講生日快樂。呢刻我先見到呀wing一直坐左係呀峰隔離，而呀峰係坐係張長枱較窄個邊個個位，仲要坐到成個大佬咁既死款，成個場面望落呀wing就好似佢女朋友咁。而其他人雖然無講出口，但係明顯都當左佢地係一對咁。我望住呀wing，見到佢都咁岩望緊我。「請解釋。」我wtsapp左呀wing「咩？」條友仲係度扮「今晚大把野問你」我覆完就off左line之後班人就係度食野，飲酒，去到咁上下有人拎曬啲骰盅出黎。而個個金毛仔就走左過黎同呀宇玩十五二十，我後尾先知佢叫Hinson。「五！十五！哈，飲啦！」Hinson已經連贏左呀宇五次，雖然Hinson本身已經飲左幾杯，加埋其實有兩盤呀宇輸左但Hinson都有飲，不過佢仲係幾清醒。而呀宇已經連續飲左五杯whisky，我見到佢塊面紅q曬，仲要合埋眼個樣好辛苦咁。「你得唔得呀？」我拍一拍佢「其實我好耐無飲，依家好wing」佢仲係合埋緊眼，眉頭仲要緊鎖。「頂你，唔得就唔好飲啦」「再黎，喂呀宇你唔係咁雞呀？」Hinson其實都有啲wing，我估佢見呀宇個樣咁唔掂，特登玩野。「黎呀，怕你呀」呀宇夾硬擘開眼同Hinson玩，但係佢又輸「飲啦你！」我望住呀宇個樣好辛苦，而且佢真係杯都拎唔穩咁濟。「等我黎」我一手拎走左呀宇杯酒，然後一野飲曬。好彩我由細已經同我老豆飲開酒，酒量唔錯。我一飲先發現班友仔只係溝左好少綠茶，姐係個酒精濃度都係好高，難怪班男仔都係飲左幾杯就黎料。「喂，妳痴撚左線呀？」呀宇想阻止我，但係我動作快過佢，已經飲左杯野。「你睇下你呀，仲飲呀？痴撚線個個係你呀！」我忍唔住鬧左佢一句。之前傲言都會飲酒，仲要唔醉唔肯停個種，而我每次都會鬧到佢痴線，而好合理地，之後我地就會嘈交。我用左兩年時間令傲言戒酒，都咪話唔辛苦。依家見到阿宇咁樣，同個陣既傲言好似。我好嬲，同時我好擔心佢。我好似係佢身上面搵到傲言既影子，我都唔知自己諗緊乜。「吱～吱～」呀宇電話響起「喂？... 我今晚趕唔切呀...阿豪佢地醉曬我要送佢地番去呀... 我聽日黎接你好無？ 乖啦鍚番... 我番到去打俾你好無，嗯，拜拜」 「女朋友打黎呀」「係呀，唔鬼記得左今日應承左話佢接佢放工」「你死啦你仲飲咁多」「唔飲都飲左啦，緊係飲盡佢」「頂你」原來不經不覺架船已經就黎埋岸。「我要去廁所...」呀宇跌下跌下咁企左起身，我即刻抆住佢手臂「我陪你」係一個正常既場合如果一個人男仔要去廁所而有個女仔話要陪佢去既話，我深信200%係會引起旁人奇異既目光，但係個晚，完全無，因為在場每一個都係唔清醒。我扶住呀宇去到廁所，而我就係門口等佢。呢個時候，我電話響，係傲言。「bb」佢個邊好靜。「溫完書啦？」「未呀，諗住食啲野抖陣先順便打俾妳嘛。掛住妳呀我」  對住自己最愛既人，即使一日無見都會好掛住。而就算每隔一個鐘聽到佢講一次掛住我，都唔會厭。「我都好掛住你呀b」我由心咁笑左一笑「妳呢，出完街未呀？」佢講完呢句，我個腦第一時間浮現左呀宇個樣出黎。我對傲言講個兩年以黎既第一個大話。「就走架啦，呀wing同佢啲fd有下場，我等陣可能hea多陣就番去啦」「咁妳自己記得小心啲，番到去要打俾我呀」「好啦，你都唔好溫咁夜啦」收左線之後，廁所門亦都打開左，呀宇搖黎搖去咁行出黎。呢個時候既傲言，已經同呀敏訓左係床上面。「訓係我隔離話掛住女朋友，曳呀你」呀敏笑住咁講。「吹呀？」傲言一邊放低個電話一邊講「吹你呀？」呀敏哄埋傲言度「妳曳呀」傲言左邊嘴角微微上揚咁望住呀敏。呀敏笑左一笑，然後就解開傲言條皮帶。「你點呀」我扶住呀宇番去「我無野，我仲飲得」「你收皮啦好無呀」 番到去，我先見到原來呀wing wtsapp左我「雪瞳我走先啦，呀峰醉左我要陪佢番去先... sorry呀」乜話？識左一日就一齊，都算。仲要同埋人地番屋企，而且條仔仲要醉左？施曉穎你做乜鳩呀。我二話不說就打左俾呀wing，但係響極都無人接。頂，呀wing今日到底做乜。雖然佢望落好open好玩得，但係佢其實好潔身自愛。到今朝為止佢都仲係處。以往既男朋友只要一想搞佢，佢就會分手。唔單止係咁，佢雖然成日群埋啲mk度，不過佢從來唔會去蒲，亦都唔會出夜街。條友最遲夜晚11點就會番到屋企，所以我成日話佢係灰姑娘。呢啲野我都係聽佢啲ex同埋fd講，加埋我識左佢咁耐以黎所知道既。所以我真係好疑惑，呀wing做咩事？「呀宇你去左邊阿，陪我飲！」一個好高既男仔塊面紅曬咁走左過黎對住呀宇講。「好」話畢，條友想拎起正前方放係檯面既一支藍妹。「我同你飲！」當下我即刻企起身，搶左高佬手上個杯酒然後一野飲曬。「哈哈，好... 好！妳陪我飲...」講完呢句，佢成個冧低左係地下。「妳咪同我飲呀」呀宇捉住我隻手黎借力企左起身，然後想拎走我手上既酒。但係由於佢企唔穩，加上佢太重我頂唔住既關係，我俾佢推左落地下，佢成個趴左係我度。我呆左咁同佢對望，依家我地兩個塊面只係相距唔過5cm。唔知係咪酒精發作，呀宇越哄越埋，然後一下嘴左落黎。「卜卜，卜卜...」我呆左兩秒，下意識將佢推開。「... sorry」「你... 起身先啦」我仲未平靜到我既心跳，於是我拿拿聲扶起呀宇。 過左一陣佢地班人都打算散場。有兩個比較清醒既女仔就call左的士送其他人番屋企，而呀宇一早已經挨係我膊頭訓著左。「咦你識呀宇架？咁你送佢番去啦」一個黑色長髮既女仔走過黎同我講「下，我... 岩岩識架咋」「我俾佢地址你呀，因為我同呀悠仲要送個班友呀，唔該你呀」個女仔好誠懇咁望住我，然後手指一直指住佢身後個堆醉到不行既人。我望一望手錶，十點。唔知傲言番到去未呢。「你所打既電話暫時未能接通...」可能係沖緊涼掛，於是我sd左個whatsapp俾佢「bb，我依家番緊去啦，你打俾我啦(豬)」然後我拿拿聲推左呀宇上的士。

(四)「嗯... 呀... 傲言你好勁呀...」「呀... 你電話響呀」呀敏見到傲言放係床頭既電話有來電，於是想停一停。但係同呀敏激戰緊既傲言呢一刻淨係想扑野，性慾已經沖昏左佢頭腦。「唔聽住，幫我熄左佢」傲言喘住氣咁講，同時條腰用力一挺，呀敏忍唔住叫左出黎「呀！」我同呀敏係F6個陣聯校辯論隊識既，個陣我岩岩同雪瞳一齊左年半。講真，我對雪瞳係認真，我真係諗住第時係娶佢。佢係對我好好，好就我，仲好體諒我，不過佢同我既價值觀實在太大分別，差唔多所有野都係。我岩岩識呀敏個陣，覺得佢係個好有氣質既女仔。佢身材好好，而且身高米七，淨係對腳都可以玩成晚。總之，佢俾人感覺係高高在上既女神咁。我同佢好好傾，成日約埋出去食飯，但我無同雪瞳講過我同呀敏咁fd。呀敏同雪瞳最大既分別係呀敏思想比較成熟，而雪瞳就比較天真。可能男人就係咁，當你同女朋友行耐左，你就會想試下同你女朋友唔同類型既女仔。而咁岩個陣呀敏對我有啲野，佢話佢唔介意做第三者，甚至sp，只要同到我一齊就得，仲有唔會整散我同雪瞳。無可否認，我係有啲鍾意左佢，我想扑佢。但我心裡面愛既係雪瞳。 就係咁，我同佢開始左呢段唔可以見光既關係。佢曾經問過我一個問題，佢話如果雪瞳都有個sp我會點，我當下即刻話緊係分手啦。呀敏笑左一笑，然後話：你依家咪一樣。我諗深一層，係喎，其實我依家咪一樣，或者我個陣會原諒佢呢。婚前試愛入面，周秀娜同羅仲謙曾經講過，內疚係維持感情既最好方法。但係去到最後先知，原來真正愛一個人，係寧願分手都唔會想去接受。正正因為太愛佢，你根本無可能會接受得到。我好愛崔雪瞳，奈何最終都係改寫左我地兩個原本好開心好幸福既結局。「唔該曬你呀」我同個司機一齊抬呀宇上樓，好彩個司機好人，見我一個女仔推佢上車已經咁辛苦，到落車個陣居然肯話幫手拉條友上樓。「妳一個女仔咁樣好危險架！男朋友仲要醉到咁，一係咁啦，妳唔介意既我幫你抬佢上樓啦，唔收多你地錢！下次唔好飲咁多啦後生仔女！」個司機落車個陣同我講左呢句比神更偉大既說話。「唔洗客氣！我俾張卡片妳，你地第時call的士可以搵我！」個司機叔叔豪邁咁講 「好呀，唔該曬！」司機走左之後，我係呀宇後褲袋搵到佢條鎖匙，然後搬佢入去。原來呀宇係自己一個住，我一直以為男仔既屋企會好亂，但睇落佢有定期執屋。我推左佢入房，係廁所整左條熱毛巾敷係佢額頭，就打算走佬。點知呢個時候佢電話響。好奇心使我拎左佢電話黎睇，原來係有人打俾佢，聯絡人寫住女朋友大人加個心心。呢一下我有啲唔知想點既感覺，我轉過頭望一望呀宇，佢已經訓到電話響都聽唔到。於是我就放番低佢部電話，就起身走左。「係邊呀呀寶寶？」「我番到屋企啦，岩岩沖完涼」我岩岩吹完頭就收到傲言既電話「聽日去邊好呀」「嗯... 去邊都好啦，想見你呀」唔知係咪心虛內疚，我突然我好驚傲言會唔要我，我好想見到佢。「傻妹，咁我聽日去妳樓下接妳啦。我訓先啦，今日溫左咁耐書好攰」「好啦，早抖bb」收線之後，我個腦不斷諗起呀宇同傲言。「聽日有拖拍啦唉」傲言收線之後我隨即拮左佢一句「都要屌下女朋友既」傲言笑住咁講雖然我知道佢呢句只係講笑，因為我知道傲言對我同對雪瞳，一定有分別...「係啦係啦，講下咋嘛」我勉強咁擠出笑容，而傲言亦好合理地留意唔到。因為佢根本唔會好似在乎雪瞳咁在乎我。傲言放低手機之後就另左過黎，一手攬住我條腰，一手揸落我胸口「我又好想要」 然後就嘴左埋黎。其實我知道，你並唔會愛上我。今日係我同雪瞳既三年紀念日，我一早已經諗好點樣俾個surprise佢。我約左佢三點係銅鑼灣等。雪瞳好簡單好易滿足，其實只要陪住佢行下街佢就已經可以好開心，所以我一直好興幸識到呢個女朋友。以往既生日，紀念日，我地都只係去食下放題，切下蛋糕咁過，但自從同呀敏有接觸之後，每一個重要日子我都會想盡辦法俾驚喜雪瞳。可能，我想用呢樣野去彌補我對佢既不忠。我今日亦都要俾個與別不同既回憶佢。 我離遠已經見到雪瞳，而佢一見到我，就即刻跑過黎攬住我「好耐無見我好掛住你呀」佢將個頭埋係我心口講。「我都好掛住你」我輕輕鬆開佢，然後鍚左佢一下。「我好肚餓呀仲未食野，去食野」雪瞳既面上泛起一陣陣紅暈，佢依然好似當初岩岩同我一齊個陣咁，係人多既地方到鍚會面紅。「想食咩呀」「譚仔！」雪瞳超級鍾意譚仔，因為佢話啲雞翼同皮蛋好好食。雪瞳唔係好似一般人咁叫一碗有餸既米線加小食，佢每次食都係叫一碗淨米，然後再叫皮蛋同埋口水雞翼同我一齊食，而且佢食左三年都唔厭(未計我同佢一齊之前)。我地行去總統隔離個間譚仔。雪瞳淨係會食譚仔，唔會食三哥，因為佢話三哥啲皮蛋好難食。我地坐低叫完野食之後，雪瞳係個袋拎左一袋野出黎。「拿」佢將袋野遞俾我「咩黎架」「你睇下咪知囉!」我伸手接過，然後打開。「我整左好耐架」雪瞳整左一本佢自己hand made既相冊，個本野可以一下拉出黎就會有好多頁，而折番埋就得番封面同個底。無可否認呢一刻我係感動，其一係雪瞳既藝術世胞好發達，加上我見到佢封面用左我地第一次去長洲過夜係沙灘影個張攬攬相，下面寫住：願今生只與你一個相擁。睇到呢度，我個腦閃起我同呀敏。呢一殺那，我好內疚。「傻妹，多謝妳，我好鍾意。」我輕輕咁講，同時摸左佢個頭一下。「嘻，你鍾意就好啦。入面仲有個鎖匙扣，你上次話吊墜唔見左，今次鎖匙扣無可能唔見啦掛！」雪瞳一路笑，一路用眼睛示意我再睇下個袋。果然，係最底我發現左一個係一條鎖匙圖案既鎖匙扣。我呆左咁望住條鎖匙扣。「拿，呢個係你既，我個個係個鎖黎，同你一對架！以後呢你條匙淨係可以解開我個鎖，知道未!」雪瞳望住我，好天真咁講。「傻婆，我唔會再整唔見。」我將佢緊緊擁入懷。個日我約左呀敏。「呀... 傲言你好勁呀... 嗯... 快啲...」我加快速度「呀... 我唔得啦... 停... 停一陣呀... 呀！」我無理到阿敏，一下頂到最深，同時為呢個過程劃上句號。「呀敏，有無見過我個吊墜呀？」「吊墜？無喎，咩樣架」「我平時帶開個條頸鍊呀，羽毛黎架呢，食屎啦唔見左，係雪瞳送俾我架」「... 我幫你搵下啦」「好呀唔該，我諗係今日係妳度跌左」「嗯，拜拜」呀敏對眼紅曬咁望住手中既羽毛吊墜，然後狠狠咁拋左落街。「我份禮物呢？」雪瞳笑住咁攤大手板問我。我嘴角不自覺上揚「我點會唔記得呀。」我係衫袋拎左個好細既戒子盒出黎，我見到雪瞳個樣明顯有啲驚訝。「雪瞳，鑽石戒指我真係未買得起，所以我用住呢樣頂住當先。」我打開個盒，裡面係我搵人訂造既耳環，對耳環分別係我同雪瞳個英文名簡寫，上面有兩粒粉紅色既水晶。下一秒，我當住全間譚仔既人面前單腳跪左係度。「雪瞳，我知我地兩個都仲細，我知我仲未讀好書未事業有成未有能力成家立室，但我真係好想用我一生既時間去保護妳，愛妳。我想係度俾個承諾妳，無論以後點都好，我都會係妳身邊，唔會離開妳，我想你成為我既女人。雪瞳，嫁俾我好無」「嘩！有人求婚呀！」「應承佢啦！」「好浪漫呀！」「我都想呀」我見到雪瞳眼泛淚光，我知道佢俾我既說話感動到。「你起身先啦... 喂呀... 個個望曬過黎」雪瞳一路講一路雙手掩面，同時眼淚終於忍唔住流左落黎。「你應承我咪起番身」我好有把握笑住咁對住佢講。「係啦我應承你啦，起身啦」我企番起身，即刻將佢緊緊擁入我懷抱。「WOW！」啲三姑六婆就開始起哄拍手，而我呢個「求婚」就係呢啲唔識既人既歡呼聲同祝福之下結束左。 「老婆」「車，我話嫁你咩」雖然咁講，但佢既表情出賣左佢「妳晏就應承左架！」「依家諗下先啦」「嘩，搞錯呀」「咁你幾時娶我呀」 雪瞳一路講一路忍唔住甜笑「讀完個Master就娶妳番黎」「嗯！」我拖住雪瞳隻手，慢慢咁係海旁散步。海風迎面吹埋黎，呢一刻我淨係想好好享受同雪瞳一齊既時間。

(五)「琴晚sorry呀，唔該曬妳」我送左傲言上車之後，就先發現原來呀宇wtsapp過我。「唔飲得就咪懶型啦」「咁有妳睇住我呀嘛」「咩料呀」「嘩串到妳呢」「你女朋友琴晚打俾你喎，你氹番掂人地未」「無事啦，佢成日發脾氣既，女皇黎」「咁咪正，女皇都俾你媾到，威啦」「丫妳... 點呀妳唔洗陪仔咩」「岩岩陪完啦，依家番屋企lu」我下意識望一望個時間。呀，聽日係呀wing生日喎。係啦，琴晚番到去攰得濟，我仲未問佢同呀峰發生咩事。以往呀wing生日正日都係同我同埋個中學fd一齊過既，於是我就wtsapp左呀wing。「八婆，聽日想食咩呀」條友仔一秒read左我個msg「我聽晚要同屋企人食飯呀，可能七點半先出到黎，sorry呀」佢用佢把死人聲扮可愛咁語音我。「咁我同Zoey同你切蛋糕啦」於是我約好左Zoey聽日七點買定蛋糕係海旁等呀wing。「呀言，份野搞掂啦聽日唔洗留底」阿軒打俾我同我講「好啦，你今晚sd番個檔俾我睇下」「ok」「叮！」facebook彈左個通知出黎。係喎，聽日呀wing生日，姐係雪瞳夜晚唔得閒喇。我拎起電話「聽晚得唔得閒呀，黎我度呀。」「佢依家先起菜呀」阿wing係七點半wtsapp我地。「頂你，蛋糕都溶曬啦」「我同雪瞳食淨半個俾你啦，最多唔點蠟燭留番俾你」我同Zoey係個group係咁炸阿wing。「好肚餓呀唉」「唉特登神早走出黎買蛋糕，點知有人遲到」「重要起碼遲成粒鐘」「夜晚都未食呀我」「我lunch都無食呀，諗住今晚同壽星女食架嘛，點知...」「對唔住囉，我會趕黎架啦！(無限喊樣emoji)」就係咁，我同zoey係海旁無限等待阿wing。Zoey同阿wing由小學已經識，中學更加升埋同一間，我地三個就fd左。比起我，Zoey對阿wing既認識應該更加深。我應唔應該同佢講呀wing同呀峰啲野？但係我真係好擔心佢俾人呃。「係啦Zoey，我前日同呀wing去左船p」「我知呀，佢都有叫我去但係我唔得閒咋嘛」「妳... 知唔知有邊啲人去架」「基本上都知既」「咁... 妳識唔識個啲人架」「有啲識囉，做咩呀」佢既視線由天空轉移到我身上，我一另轉面，已經同佢對視緊。Zoey好識睇人眉頭眼額，佢覺得我有野想講「呀峰... 係邊個黎架」我見到Zoey臉色一沉，然後好認真咁問「佢... 有去?」Zoey既表情令我覺得好不安「雪瞳，呀峰佢... 係咪有去？」佢再問多次。我見到Zoey既反應，忍唔住講左單野俾佢知。Zoey聽完我講，沉默左幾秒，最後佢好認真咁同我講左一件我發夢都諗唔到既野。中四個年，有一日阿wing個fd生日，個晚佢地出左去慶祝。因為我已經同左傲言一齊，所以我無去到。個日有個叫呀峰既男仔睇中左呀wing，仲想食左佢。呀峰既好兄弟呀浩知道呀峰想食呀wing，但呀浩個呀哥一直都鍾意呀wing，所以佢就暗中極力幫呀wing脫離呀峰既魔掌。好彩既係，呀wing對呀峰無咩好感，因為佢覺得呀峰都係出黎玩個啲人，同佢一齊都係玩完就走。但呀峰為左要食呀wing，就駛開左呀浩，然後落左藥係呀wing杯野度。最後佢成功帶左呀wing上房。條友搞完仲未肯算，佢要呀wing保密，而且佢想要個陣呀wing一定要出現。佢仲影埋相黎威脅呀wing。呀wing覺得好無助，佢喊左幾晚，最終淨係同左Zoey講呢單野。後來，呀wing出去玩個時識左隔離女校一個F2，識落先知原來佢係呀峰條ex，佢叫呀婷。呀婷原來曾經俾呀峰搞大左個肚而搞到佢父母話要報警，但呀婷太愛呀峰，死都唔肯供佢出黎。後尾果然，呀峰俾錢佢落左仔之後就飛左佢，呀婷亦因為呢件事曾經得左中度抑鬱症。呀婷知道左呀wing既遭遇之後，覺得呀峰實在太過份，於是就去左搵呀峰威脅佢要佢以後唔好搞呀wing同埋del左啲相，如果唔係就公開當年呀峰搞大未成年少女個肚。要知道一個女仔就算老屈一個男仔非禮都係一件非常容易既事，就係咁，呀峰應承左呀婷，而呀wing單野亦告一段落。「咁點解... 呀wing同佢係船到...」既然已經了結左件事，點解呀wing上次仲要同佢...「呀婷F4個年屋企移民左去英國。」Zoey好簡單咁講。姐係話，呀峰因為知道無左呀婷呢個威脅，所以就想搞番呀wing？「Zoey，我好想打柒個呀峰。」我忍住道氣咁講。「我岩岩聽到你講之後既情緒都同你一樣，我想去搵條仆街講清楚，但係諗起呀wing d相佢可能有back up... 」真係好過份... 唔通個日我係船到聽到既，都係呀峰逼呀wing既？「我去打個電話俾傲言先」「喂雪瞳... 」呀wing當時... 好似叫住左我。姐係如果唔係我走開左，呀wing可能唔洗再任由個條友擺佈。等我仲以為自己做左件好事，點解我可以咁蠢。「我依家狗衝緊過黎架啦！」我電話響起，一接，就已經聽到呀wing上氣不接下氣咁講。「我地係海旁呀，妳慢慢啦」「呀wing黎緊啦」收左線之後我同Zoey講「等陣一定要三口六面問清楚呀wing」「雪瞳！Zoey！」離遠見到呀wing跑緊過黎，Zoey即刻點蠟燭，而我就企起身讓個位俾呀wing坐。「生日快樂啦八婆，二字頭啦好老呀你」「最老係你呀呢度」呀wing笑住咁回敬我一句我地三個就好開心咁切蛋糕。我地三個已經好耐無好地地咁一約出黎食過飯齊傾過計，今晚我地搵番好多舊時時候既回憶。Zoey讀緊社工，係我既協助下，好快佢就引導到呀wing講呀峰單野。「好啦，我同你地講啦... 其實... 發生左個件事之後，我係好憎呀峰，但係慢慢咁，我鍾意左佢。可能係因為佢係我第一個亦都係目前為止唯一一個俾過佢既男人啦。船p個日，佢證明左俾我睇原來佢真係好鍾意我...」「我去打個電話俾傲言先」「喂雪瞳... 」阿峰行左過黎，佢見到雪瞳令轉身之後，即刻拉左我去船艙個度。「放手呀周焯峰！」我好大力咁fing開呀峰隻手，腦海裡面不斷浮現出同佢搞野既片段。我思緒好混亂，我已經唔記得幾時開始我無再反抗佢，亦都唔記得幾時開始鍾意左佢。自從阿婷幫左我之後，我成個人輕鬆曬。但係同時，我掛住佢。我好犯賤，我知。 亦可能因為呢個陰影，我再無拍過拖。「呀wing，對唔住呀... 真係好對唔住，但係我真係好鍾意妳架，我真係好愛妳... 我以前威脅妳，係因為我想留住妳係我身邊... 其實啲相我第一次俾你睇完之後就已經del左喇... 呀wing，我唔識表達，由細到大我都無試過有個女仔可以俾到感強烈既感覺我。自從第一次見到妳，我覺得妳真係好特別。我識既女仔入面，個個都係姣婆，一唔係就好虛偽既港女，但係... 妳唔係。所以我好想得到妳... 個陣唔成熟既我淨係諗到呢個方法去佔有妳，真係好對唔住... 就係呀婷黎威脅番我個陣，我先知原來當時我同妳既關係只係咁脆弱，原來要失去妳係咁容易既事... 呀wing，我想妳做我女朋友... 失去左妳既日子，我無辦法唔諗妳，俾個機會我去愛妳，去彌補我做錯既得唔得？」阿峰對住我講出左呢一番說話，我好亂，我唔知信唔信佢好。於是，我攬住佢，然後隻手慢慢咁伸落佢條褲度。阿峰先係嚇左一嚇，然後佢推開左我。「妳... 做咩... 」佢呆左咁望住我我見到佢呢個反應，我好滿意。然後，我笑住咁攬住佢，同佢講：男朋友聽完之後，我同Zoey定曬格咁唔識反應。「總之... 佢蝦妳既話，要話俾我地知呀！」Zoey俾左個眼色我，然後識趣地打完場。雖然我都係唔係咁鍾意個呀峰，但... 只要呀wing開心就得啦。「吱～」我滑開電話屏幕「生日咁好，係邊度慶祝呀」係呀宇「無呀，我地係xx海旁度切蛋糕咋嘛」「咦好近喎，我係妳附近，有無性趣見個面呀」「益你，有兩個靚女fd」「我都有靚仔fd，咁我過黎架啦」「... 我呢，有個fd話過一過黎喎」「有無禮物架」阿wing笑住咁講「雪瞳！」我另轉面，見到阿宇同埋兩個男仔行緊過黎「hi矮仔」我邊講邊笑「妳條mk妹呀... 生日快樂呀wing姐！」佢見到阿wing係隔離，於是就90度鞠躬咁講。「多謝曬」唔知係咪錯覺，我見到阿wing望住阿宇，然後望一望我係度陰陰嘴笑。「佢地係我話一齊去op既fd，金毛呢個叫hinson，條高佬叫阿樂」「hello」我對住佢地笑左一笑「咁我地走先啦，唔阻你地慶祝」呀宇望住我講「好啦，拜拜」佢地走左之後，呀wing同Zoey兩條八婆開始黎料。「崔雪瞳你幾時識到班咁正既仔仔架」Zoey用手肘頂一頂我。「人地船p識架」呀wing加把口埋黎「岩岩條高佬幾高質喎」Zoey笑笑口咁講「求介紹？」我串番佢「我見岩岩個齊陰仔仔係咁望住你喎」Zoey一手搭住我膊頭，試圖轉移話題。「雪瞳個日全日咪就係同佢一齊囉，人地叫呀宇呀。」「下，咁傲言點算呀」「點睇都呀宇高質啲啦」「我傲言派架喎」「頂你地兩個，咩事呀」呢刻既我好想車把佢兩個「我約左佢地去helloween，你地有無性趣呀」我嘗試轉移話題。「唔啦，我約左人去啦」呀wing一邊講，一路含春笑「唔洗問肯定同呀峰去啦」「我都可以一齊既」Zoey笑笑口咁講「睇中條高佬呀」「係鬼，我亂up咋嘛岩岩」「一定係咁啦，妳笑到好樣衰呀何素兒」仲唔俾我串番你幾句。「收皮啦！」就係咁，呀wing既生日係我地既八婆話題之下結束左。

(六)「岩岩條女幾得喎」走左無幾遠，呀樂即刻同Hinson係度討論雪瞳佢地。「你講邊個先」Hinson一路行，一路另轉頭望住已經縮細左既雪瞳佢地。「同呀宇say hi個條女呀，睇落幾正」「你想點呀，咪打佢主意呀」我一聽到佢講緊雪瞳，唔知點解即刻爆左呢句出黎。「咁緊張做咩呀，條女你架咩」「今日全日係度媾部電話，掛住搵人地呀」「唔怪得成日望住個mon係度淫笑啦」依家佢兩條友個矛頭都指向我「我... 做咩姐你地」 「你死啦，呀嫂點算呀」「呀嫂咁撚正，喂呀宇你唔要既記得益兄弟呀」「屌鳩你啦，想死呀」我一下批肘落Hinson度，條友講野永遠都係咁嘴賤。「唔玩喇，去食糖水！」「去邊度食好呢...」佢兩個一路講一路行左去前面，淨底我一個係尾跟住佢地既腳步。點解... 我會咁著緊崔雪瞳?「吱～」我解鎖左電話屏幕，whatsapp有兩個未讀訊息。「我會帶多兩個fd黎helloween喎(笑喊)」我笑左一笑，然後輸入訊息「好呀(笑喊)」我撳入另一個對話欄「你真係唔搵番我... 我地冷靜下啦」我望住呢個msg，諗左幾秒，然後將個電話放番入褲袋。「叮噹叮噹叮噹...」「拍拍拍！」「屌！邊撚個呀！」一大早就俾人拍門嘈醒既呀宇好燥底咁起身去開門。「肯開門啦咩！」門外面既係一個有一頭啡色捲髮，眼大大既混血靚女。「妳唔係有我鎖匙架咩，妳自己開門啦大小姐」呀宇好明顯係俾人嘈醒而極度唔耐煩。「湘志宇，你琴晚到底去左邊。」ashley啤住呀宇咁問。「屌，妳神早走上黎就係問呢啲？」「我問你呀！答我啦！」「咪話左同呀樂佢地去左船p飲野囉，做乜野呀妳！」「呢條女係邊個呀！」Ashley舉起佢電話，show左一張facebook入面啲相俾呀宇睇。入面見到Hinson個fd，呀文，佢有張相係呀宇同雪瞳攝左鏡，而個個鏡頭影到佢地嘴緊咁，而條友好衰唔衰，係facebook度tag埋呀宇。屌鳩佢，三唔識七，tag我做乜撚野呀。「我問你條女係邊個呀！」「呀峰啲fd黎架，佢咁岩坐我隔離咋嘛，角度影到咁咋」「會唔會似係嘴嘴似到咁呀？」Ashley繼續咄咄逼人「你咩意思阿依家」呀宇開始唔耐煩。「我咩意思？我辛辛苦苦去番工搵錢，你就係度去玩去飲酒，依家仲要同第二條女痴咁埋，你想點呀湘志宇」Ashley對眼紅曬咁講。「我掛著去玩？我當初咁辛苦努力考入UST係為左邊個呀？妳唔係唔知我資質點架？妳又知唔知我好大壓力呀！裴思藍，原來妳對我一啲信任都無，我對妳真係好失望。」「我唔信你？我就係太信你先俾你跟Hinson佢地去船p，我就係信你先全日淨係打過一個電話俾你，我就係太信你先有機會俾你出去識女呀！」「講咩呀妳！」呀宇捉住ashley隻手，然後好大聲咁吆喝左佢一句。「...係，咩都係我錯... 我最錯就係同左你一齊」ashley喊住咁講完呢句說話之後，就甩開呀宇，然後轉身離開。「聽晚得唔得閒呀」我wtsapp左雪瞳唔洗兩分鐘，佢就覆左我「都得既，做咩呀」「無呀，hinson想約妳上次海旁另外個fd去食飯」「咁關我咩事先(黑超emoji)」 「幫下手... 囉(笑喊)」「拿我盡量問下啦，我唔知我fd得唔得架」「yes！」Hinson係我隔離見到雪瞳個msg，即刻好興奮咁搶左我個電話，然後作狀想嘴我「我愛你呀宇宇」「屌，死開啦死gay佬」我一野推開佢，同時搶番部電話。「到時妳都要去架喎」我係對話欄輸入「關我咩事呀(笑喊)」「Hinson約妳fd，咁我約妳囉(伸利emoji)」「你好彩，本小姐聽晚得閒(黑超emoji)」我睇到佢呢個msg，嘴角不自覺咁上揚。「喂係喎死仔，氹番好呀嫂未呀」係隔離癲完既Hinson冷靜左之後無啦啦一臉認真咁問我。唔通佢岩岩睇到我同雪瞳既wtsapp？「等陣約左佢出黎氹番佢囉唉」「嘩，對住女朋友就唉聲嘆氣，對住個新歡就笑淫淫，你死啦你我要話俾呀嫂知」Hinson講笑咁講，同時細細力咁用拳頭打落我手臂。「收爹啦... 我只係覺得雪瞳好特別，似係好需要人保護既細佬女咁」我好認真咁講，然後不斷諗起呢個女仔。我對佢最深刻既印象，除左跌親，跌親都係跌親。「嘩你睇你，又淫笑，死變態」「我都費事同你講」我另轉面，避開Hinson既視線。「認真架，你同呀嫂都三年幾四年，你同雪瞳識左幾耐？有時玩下就算啦，唔係同我講放真感情呀？呢啲野你自己識諗啦」Hinson拍左我膊頭兩下，然後就好識做咁行左去另一邊食煙。我同Ashley既感情，係用左幾多時間黎培養？LongD，姐弟戀... 就黎四年，我地呢段感情真係得來不易。係愛情路上，有幾多人可以克服到呢兩樣阻滯？或者Hinson講得無錯，我對雪瞳，只係一霎那既新鮮感。「Ashley！」我離遠見到呀宇行緊埋黎「對唔住... 我個日過份左」佢一過到黎，就攬實我講。「其實... 我都有唔岩，我唔應該咩都未問清楚就發你脾氣，sorry...」我既目光一直停留係馬路邊個塊枯葉上面而唔敢正視佢。呀宇用手抬高我下巴，然後嘴左落黎「以後無論咩事都好，都唔準走左去，知唔知。」佢望住我雙眼講。我攬住佢，然後輕輕點左下頭「對唔住。」「咁我地依家去食野？睇妳都未食野架啦，次次一唔開心就絕食。」呀宇好溫柔咁講。佢真係好了解我，甚至比我自己更加了解我自己。我地去左一間食日本野既餐廳度食野。「我過唔到關呀，幫我呀」我將個電話遞俾呀宇，因為我玩極都過唔到個關candy crush。「傻婆」呀宇接過我電話，然後埋頭幫我過關。我鍾意呢個男仔既原因，係因為佢真係好細心好溫柔。我同呀宇係係中學個陣識既，當時我因為屋企問題，中六個年我跟左呀媽搬左番黎香港。由於淨係得英文一科比較突圍而出既關係，我入左呀宇個間band3學校。有一次放學落大雨我無帶遮，而我因為要補課所以留底左係學校，到走個陣學校已經無乜人。就係呢個時候，呀宇主動走過黎話要遮埋我，一路上佢仲不斷聊我講野，後尾先知原來佢係F4仔。個次之後佢就成日借啲易等埋我一齊放學。終於，佢F5個年我同佢一齊左。到佢F6個年，我因為屋企問題要搬番英國。就係咁，我同呀宇展開左異地戀。呀宇應承過我，佢要讀好書將來要養我，所以佢好努力，考到入UST。而我係英國雖然有offer，但係我唔鍾意讀書，所以我就係個邊學調酒，後尾番到黎香港就一直係尖嘴一間留上bar做。我望住眼前呢個人，我唔想失去佢。所以，當我見到少少有關佢同其他女仔既野，我都會即刻呷醋，哪怕其實我知到佢地根本一啲野都無。又或者，我咁無安全感，係出自內疚...可能我係唔想失去一個對我咁好，百般寵愛既人。但同時，我好想有多啲人鍚。我知我好自私。「吱～」就係我幫緊Ashley過關既時候，wtsapp有人搵佢。本來一直都唔會check佢電話既我諗住繼續玩candy crush。但我見到個msg係由一個叫Ryan既人sd左句咁我掛住你呀嘛(心心)過黎之後，好奇心驅使我撳左入佢whatsapp。呢次係我同佢一齊左咁耐以黎第一次check佢電話。「係咪度呀？」「咪搵我住啦」「點解先(馬騮掩眼)」「我依家要去搵呀宇，夜啲先搵你」「咁我掛住你呀嘛(心心)」睇到呢度，我個心無名起火，呢條友係邊撚個。我試圖扮到好冷靜咁同ashley講「咦，岩岩妳有whatsapp喎，個咩Ryan搵妳」我隨即稍一稍Ashley個樣，我見到佢塊面閃過一絲不安，但好快佢就回復冷靜。「哦，同事黎架，因為佢個schedule係同我夾，咪成日搵我囉... 」呢一刻，我真係好嬲，但我忍住左。有時有啲野，我寧願一世唔好知。

(七)由於Zoey今晚得閒，所以佢應承左Hinson既邀約。「Hinson你岩咩」我問佢「同佢熟啲咪同呀樂有機囉」條友不懷好意咁講「都估到你條友架啦」zoey應該係我啲fd入面戀愛經驗最豐富既一個，亦都係最花心既一個。而且我講過佢讀社工，所以佢真係好識玩心理戰。加上人馬座既佢，就好似一隻無腳既雀仔咁唔識定性。但其實佢對愛情呢樣野睇得好透切。無奈既係，發生係佢身上既事，佢可以明知無結果都仲鐘個頭埋去，搞到一塌糊塗；但係當每佢啲朋友失戀，佢一定係咁多人入面最識安慰人，啲分析最理性最有建設性個個。「利用人添啦依家，可憐既Hinson」「咁Hinson都唔錯既，同唔到呀樂一齊，咪試下同佢」「嘩你當人地係咩，衰到你呀」「車 ，衰極唔夠你啦，瞞住傲言同呀宇出街」佢笑住咁串我「講咩呀，幾時有瞞姐... 我同佢朋友黎咋，佢都有女朋友架煩！」我批佢肘「哦，係咩係咩」佢繼續用個嬲打樣黎拮我。我同佢... fd黎姐。大家都有另一半，點會鍾意對方呀。「hello！」講講下，呀宇佢地已經到「sorry呀要你地等」「小事啦，我成日等Zoey等成個鐘架啦」我特登將成個鐘呢三個字講得大聲啲。「你出少陣聲啦崔雪瞳，好煩呀你」Zoey一野拍落我度。呀宇笑左一笑「兩位靚女想食咩呀」「Zoey話事囉，女主角」Zoey用個懶凶狠既樣望住我，我就對住佢用個好得戚既樣望住佢。「食譚仔！」Zoey同我一樣係個譚仔迷八點幾，我地入到去，間野幾乎已經爆人咁濟。等左十分鐘到終於有位坐，我地係坐卡位，我同Zoey坐，我對面係呀宇。我地拿拿聲叫左野食，跟住又繼續我地既等待之旅。「係喎你地依家讀緊咩呀？」善於交際既Zoey首先破冰。「我讀science，佢讀account」Hinson狗衝去答「你讀science架？嘩，睇唔出」我真係忍唔住好驚訝咁講。「我係就係成日去蒲，但讀書都ok既」佢懶謙虛咁笑左一笑「勁過你呀崔雪瞳」Zoey係都要搵位入我「收皮啦，我下年會係psycho既精英」「一定係咁啦，喂係喎，我地係咪一齊去helloween架」佢串完我就隨即另番過去問Hinson「係呀」「咦你做咩唔出聲」zoey見呀宇由頭到尾都無講過野。我地既目光都好自然咁放曬係呀宇身上，唔知係咪錯覺，我硬係覺得佢岩岩望緊我。「無呀，Hinson咁吹得，次次同親佢出去都有佢講無人講架啦」佢笑住咁講「屌！講呢d，係你次次都係d女面前懶神秘唔講野咋嘛？」Hinson一句得埋去。無幾耐啲野食就到左，我地都係普通傾下計咁，但多數都係Hinson同Zoey出聲。我就係隔離負責陪笑，俾Zoey串下咁。我成日都好快咁樣偷望下呀宇，有幾次我都發現佢望緊我，我又會即刻望去第二度。「喂不如去睇戲呀」食完個譚仔，Hinson望住Zoey咁問「我地」。「呢排好hit個套咩少女時代啲人好似話好正，好評多過那些年喎！」最鍾意愛情片既Zoey瞬間附和Hinson。「但係我一早睇左優先場啦」「一係你兩個去睇囉，咁夾」呀宇笑笑口咁推左Hinson一野，將佢推過Zoey個邊「好喎，你兩個一見如故咁款，快啲去培養下感情啦哈」頂你何素兒，岩岩成餐飯係度串我，依家仲唔到我抽番妳水？「講咩呀」Zoey一野拍落我手臂，個樣明顯有啲尷尬。而我見到Hinson對住呀宇擺出一個感激不盡既樣「走啦何素兒，又話好hit，等陣就爆埋場我同你講」我作狀要趕佢走跟住佢兩個真係走左去。「終於得番我同妳」我同呀宇沿住海旁一路行「你好想同我單獨行咩」我笑住問「係呀，佢地係度咪阻住曬」「阻住你做咩呀」呢句我好想問出口，但係我忍住左「妳又會成日咁得閒唔洗陪男朋友既」「佢year1忙啲架啦，成日都要趕assignment個啲，今個禮拜見得個一次」「哈，我同條女都係一個禮拜一兩次啦」佢笑左一笑「你都慣啦唔係咩」「唔慣架，緊係想成日可以見到自己鍾意既人架啦」「咁你又岩既」我不自覺咁點點頭「... 但呢幾日又好似無咩唔慣」呀宇講完呢句，有意無意咁放慢左腳步，然後抬頭望上天。「靚仔，買支花送俾女朋友呀」迎面而黎有一個著住helloween服飾化曬妝既女仔拎住個擺滿朱古力玫瑰花既籃行到我地面前。「好呀」呀宇對住個女仔笑左一下，然後係褲袋拎左廿蚊出黎。「多謝曬呀，萬聖節快樂!」「拿。」個女仔走左之後，呀宇將支「花」遞俾我。我望住佢，個腦仲未load得切，佢就拎起我隻手，將支花放左係我手心。「拿妳唔收我會好瘀架」佢望住我用講笑既語氣咁講「... 多謝」 我一番到屋企就影左呀宇送俾我個朵朱古力玫瑰，然後wtsapp左佢 「多謝(笑喊)」 。撳番出主頁，傲言仲未覆我，線上時間停留係12：10pm傲言呢排一定好忙，聽講下兩個星期就要考mid term，呢個禮拜就趕緊project，亦都因為咁，我地呢排每個星期只係見到一兩次面，仲要約會期間佢間唔中都要覆下wtsapp電話。「bb，你28號係咪去helloween呀」沖完涼吹完頭，傲言終於覆左我。「係呀」「咁我約呀軒佢地去傾埋份assignment同埋去飲野架啦」「好啦，咁你幾時見我呀(豬樣)」「乖啦，我考完試日日見妳又點話(鍚鍚樣)」「好啦(喊樣)」「我訓先啦，聽日起身搵妳呀，晚安寶寶(心心)」「晚安(心心)」「咁個日五點半迪迪尼門口等啦」我係電話同呀軒講「有邊個先，叫多兩條女啦」「咪我地三條仔加呀敏囉，加多兩條女... 想叫埋你女神咋！」「屌你知就幫下手啦，你係唔係想雪瞳知你同呀敏...」條死仔係度威脅我。無辦法啦，邊個叫我同佢女神熟「屌鳩你，依家問囉好未呀。」「好兄弟... 喂其實講真呀，你同呀敏真係just sex？」呀軒無啦啦問我「緊係啦，又諗咩呀你」「無呀，話曬識左你咁耐，第一次見你同一條女維持呢啲關係超過幾個月，呀敏仲要由F6個陣開始... 計番都成年幾啦喎，你唔係...」呀軒中學個陣已經係我既好兄弟，到大學個陣都同我揀埋同一個科，又咁好彩俾我地一齊入到。佢見證住我由一個player變到沉雪瞳船，再到同雪瞳一齊之後第一次同第二條女搞埋一齊，姐係呀敏。呀軒好鍾意雪瞳。I mean佢身為我好兄弟，佢覺得雪瞳係一個好好既女朋友。其實我知道。我不嬲都係個脾氣唔多好既男仔。係同雪瞳岩岩一齊個陣，我除左會flirt女之外，更加成日對雪瞳發脾氣。因為心虛，好驚佢會知道我周圍走去flirt人，所以無論雪瞳一有少少質疑我，或者再三comfirm我同一件事，我都會發好大脾氣。直到有一次，我開緊個八卦page俾雪瞳睇個陣，有條女無啦啦wtsapp左啲好曖昧既野俾我，雪瞳同我同步睇到個msg。嗰一次雪瞳第一次對住我發脾氣，亦都係我第一次發唔出脾氣。我不斷挽留佢，最終佢肯原諒我。個次之後，我更加肯定我真係愛上左崔雪瞳。我要為佢變專一。但係男人都係咁， 就算呢一刻講到幾聖人模式都好，當有條女打開對腳俾你屌個陣，咪一樣係用條撚諗野，屌左先算啦，然後再編織一大堆既藉口去合理化自己既錯。只要我最愛既係佢咪得囉。男人玩完識番屋企咪得囉。邊有男人唔偷食，精神無出軌咪得囉。我講緊既男人，包括我。「痴線，緊係唔會啦，雪瞳先係我最愛個個。俾著呀敏除曬衫係你面前你都想屌佢啦下話。」「嘩緊係唔係啦，我有我女神就夠架啦，你個呀敏咁求其就肯俾你上，都唔知係咪雞黎...」「頂你個肺，自己約呀琪啦屌你老母。」「拿，一下就試到你啦。呀敏又唔係你條女，你咁緊張做乜撚野呀。雪瞳好女仔黎架仆街仔！」我靜左。但有咩可能，我會鍾意徐嘉敏。諗番起每一次搵佢都係因為想搞野。就算搵一大堆好好聽既藉口約佢出去，目的都係為左最後既床上活動。但係呀敏... 好似為我做過好多野。每一次寂寞個陣，佢都會出現係我身邊。生日，節日，佢都會記得我，但我就一定係同雪瞳過。呀敏個處... 好似都係俾左我。 「想搞野姐，搵番條女係咪唔得呀。點解有女朋友肯俾你中出你唔屌，係要屌個要帶套既sp呀。你唔係唔知呀敏冧你架，遲下你甩唔到身我真係除左恭喜你之外都諗唔到講咩好。」叫我唔好再搵呀敏，我做唔到。可能佢係我心目中真係已經佔左個位置。

(八) 「妳今日去hello小心啲呀知唔知呀，你知啲人玩到幾癲架啦」傲言係電話度不斷叮囑我。「知道啦。你都係呀，同呀軒佢地咪玩咁夜」今日係二十八號，係我約左呀宇去helloween既日子，而傲言就約左佢啲同學去飲野。 「喂你個fd係邊架。」呀瑤同埋Zoey佢地一早已經到左海洋公園門口。「得啦依家咪打去問囉煩」我好無奈咁講「喂呀宇你係邊呀，哦，好啦，咁我地入黎搵你啦地，拜拜。」「佢地係入面喇已經」收左線之後，我地一行四人就入去搵佢地。「呢個係我fd，呀瑤，同埋佢男朋友。」「hi，我叫呀宇，佢係Hinson，同埋呀樂。」簡單作介紹之後，呀瑤細細聲同我講既然我有fd陪，佢地想自己去玩，所以我地就分開咁玩。一路上，Hinson不斷聊Zoey講野，而Zoey又不斷想同呀樂傾計，佢地三條友就行到好前，得番我同呀宇兩個係後面。「好耐無見喎mk妹」條友雙手插住褲袋咁同我講。「好耐咩，前兩日先見完咋喎」「咁我想見到妳呀嘛」佢有意無意咁講佢呢句說話係咩意思？「會唔會係咁呀，哈」「佢地三條友行得咁快架」呀宇講完就加快速度趕上Zoey佢地既腳步。「雪瞳！」Hinson無啦啦走左過黎「做咩呀」「Zoey佢... 有無男朋友架」佢扯左我去最後，然後細細聲咁問我「有就唔會應承到你出黎食飯啦」我見到Hinson個樣閃過一絲喜悅「咁佢鍾意咩類型既男仔先」「想點呀你」我明知故問，同時望一望同呀樂吹水吹得好開心既Zoey。「講左先啦」「咩料呀，你前兩日同佢睇戲個陣無問架咩」「問左就係人都知我想點啦，黎啦，話我知呀」「佢呀，佢份人幾好架，好就得朋友，好鍾意熱鬧囉。如果揀男朋友既話呢... 」我特登停一停「點呀」Hinson勁心急「佢應該鍾意啲高高地，又斯斯文文既男仔囉，哈哈」我講左呀樂既特徵出黎。「妳覺得佢睇中呀樂？」Hinson單刀直入「拿我無講過呀」我抬頭望住佢「喂大家咁熟，幫下手呀」佢懶熟咁搭住我膊頭「同你好熟咩，邊位呀你」我笑住咁講，同時甩開佢隻手。「妳同呀宇都咁啦，差唔多啦」「咩... 呀，九唔答八」我聽到佢個句「你同呀宇都咁啦」，唔知點解個心跳好似加速左。呢個時候，呀樂走左過黎我度，而Hinson見大好機會降臨，即刻狗衝去聊Zoey傾計。「呀瞳，做咩唔同呀宇行呀」佢第一句就咁問「下，岩岩Hinson有野問我咋嘛」我一邊答佢，同時好不解呀樂做咩無啦啦走過黎同我講呢啲。「你快啲去搵番呀宇啦，佢無啦啦bad面喎，我走去聊佢都唔理我」呀樂講完呢句，我好自然咁望去呀宇個邊，只見佢自己一個行左去好前，同我地已經有一段小距離，但佢完全無停落黎等埋我地既意思。 「喂，呀宇！」我跑上前諗住叫停佢。呀宇聽到我叫佢，稍微減慢左速度，但係佢無另轉面「嗯？」「做咩呀你」我依然跟住佢既速度「咩做咩？」佢仲係無另過黎「你唔好行咁快啦，咁cool做乜呀？」「無呀，妳同Hinson傾計啦」 「喂呀你做咩呀」我拉住左佢「我唔想妳同hinson行咁埋」佢停左係度另過黎望住我雙眼。我淨係呆左係度望住佢唔識俾反應。「咁... 我依家咪同番你行囉，拿全晚我都行你隔離啦！」靜止左幾秒，我即刻扮笑住咁講，同時間我唔敢正視佢。「好阿。」佢講完，對住我好溫柔咁笑左一笑。「喂雪瞳！行咁快做乜呀你兩個」Zoey係後面跑上黎「諗住俾啲空間你呀嘛」「不如排呢個呀！好似唔係好多人喎！」Zoey指一指一間我地就快行到既鬼屋。 「唔係好多人？咁既說話你都講得出」我好無奈咁望住個條由跳樓機排到上過山車最頂位仲要打蛇餅既人龍。「排下就好快架啦」Zoey講完，就拉左我過去，呀宇佢地就跟住我地。 「喂高佬，做咩學呀宇咁成日望住個電話嘴角含春咁笑呀」排隊個陣，Hinson見到呀樂係咁覆wtsapp就忍唔住窒佢兩句。「同補習個學生夾緊時間姐，話時話條女幾正」呀樂一路講，一路check緊schedule。「哦，唔聲唔聲收埋條女！」Hinson又想搶手機「屌，咪搞啦」米八五左右既呀樂一野伸高部電話已經完美ko只有米七左右既Hinson。「睇過... 嘩，有幾分似雪瞳喎」佢一講完，全世界既目光放係我身上。「咩料呀，睇下...」我哄個頭埋去想裝下呀樂部電話。點知一睇，見到佢地講緊個個女仔原來係傲言個ex。「... 呢個女仔係我男朋友個前度黎」我好無奈咁講「點解你會識佢既」「無呀，佢係我fd介紹既補習學生」呀樂拎番個電話「世界真細小小小」Hinson係度唱「嘩，睇黎蕭傲言係鍾意呢type樣架喎」Zoey笑住咁講「收皮啦，明明我靚佢咁多」「咁妳男朋友咩樣架」hinson成個八公咁「有無相睇下呀」我眼尾稍一稍呀宇，佢玩緊電話。「唔靚仔，無野睇」我笑住咁講，同時諗緊點樣轉移話題。「呀係喎，佢wallpaper係合照喎！」Zoey一手拎左我部電話，我一時反應唔黎，俾佢有機可乘。平時又唔見佢個腦轉得咁快。「ok呀，但呀宇正咁多」呀樂笑住咁講，講完，我見到呀宇望住我。「咪係囉，呀宇靚仔好多喎」Hinson伸個頭埋黎搭爹。「咩呀」我拿拿聲拎番部電話，咁岩呢個時候條隊開始郁，我見呀宇向前行，於是我就行去佢個邊。「番英國？... 好啦，咁你執野先，有咩打俾我」正當我想叫佢既時候，佢電話響。聽內容應該係佢女朋友喇。「好啦，拜拜。」「女朋友呀」我明知故問「係呀，佢屋企有事，過兩日要番一轉英國。」「你女朋友一定好靚女」「點解咁講？」「混血兒唔靚極都有個普。」我笑左一下「... 係咩，我覺得妳可愛啲。」佢又用佢個把好輕鬆既聲講。點解你係都要講啲咁令人有遐想既野？「講呢啲，我男人黎架，邊忽可愛，哈哈!」「係我眼中係就得啦」佢拎左個電話出黎「係啦妳幾時生日架」「9月8，做咩？想候補禮物？」我講笑「好呀，掙住妳先。」佢應該係記底左我生日，然後收番埋個電話。排到2046，終於到我地。呢間鬼屋有分左右兩邊，係門口有條扮鬼既職員會話你知行邊邊，姐係話隨時有機會要同班fd分開黎玩。「你地！行呢邊！」佢咁岩係我同呀宇前面cut左人，姐係話，我地做第一個。「嘩雪瞳好彩你行先姐，行頭我先唔要呀」Zoey見到，即刻爆左呢句出黎，而個條友見到我地幾條友係識既，即刻係Zoey度cut左，要佢地行另一邊。「屌！唔撚係呀！」「何素兒我都唔知你叫乜鳩」我好無奈咁講。呢一刻我同呀宇因為Zoey既呢句而成為左要獨自上路既小孤兒。

(九) 「幫我影相呀！」呀敏見到米奇老未，即刻跑過去想同佢合照。我用電話幫佢影左張相，然後wtsapp左俾佢「sd左俾妳啦」「呀琪，我地去個邊睇囉！」呀敏撓住呀琪，兩個女仔好興奮咁跑左出去。 「拿，幫你叫到你女神出黎，點報答我先。」我搭住呀軒膊頭講「我同你，邊洗計架！」呀軒笑笑口咁講「得啦，等陣宵夜我既」「蕭傲言！吳昊軒！快啲過黎啦！」呀敏係遠處對住我地兩個揮手，示意我地行快啲。我同呀軒兩個都發自內心咁笑左一笑，然後就行過去。「喂同我影張相先，我今晚要放ig！」呀敏拎住部神器，然後搵我自拍。「等陣先...」呀敏對住鏡頭整緊佢pet陰，擺緊女神既招牌笑容加扮抑鬱既緊縮眉頭。我係旁邊望住佢，嘴角不自覺向上揚。 「得啦！」就係佢諗住影個下，我一手攬住佢條腰，另過去鍚左佢塊面一啖。「嚓！」呀敏俾我呢個突如其來既舉動嚇窒左，而呀軒就忙緊氹佢女神開心而無留意到我呢個舉動。「記得唔好tag我就得喇」我係佢耳邊講，然後對住佢笑左一笑，隨即另轉去同呀軒講「喂，呀傑到未呀，明明住得最近係佢，遲到個個又係佢」「屌，係喎，我打俾佢先」傲言佢... 點解佢要鍚我？打從中六到依家，佢從來無試過主動係條街度嘴我攬我，最過界都只係會拖下我俾我撓下咁，總之我同佢係公眾地方就一直維持住朋友既關係，獨處既時候先會有親密行為。佢岩岩係咁多人面前，仲要係呀琪呀軒面前咁做，佢唔怕太揚會俾雪瞳知？但佢無反對我po ig，淨係叫我唔好tag佢。定抑或係就算雪瞳知道左佢都唔care...？又會唔會... 只係我諗多左...？我同雪瞳成為左第一個亦都暫時係呢一批既最後一個入去鬼屋。「妳驚唔驚架」我望一望雪瞳，佢越痴越埋。「未行過頭真心驚呀喂... 等埋我呀！」雪瞳一下撓住左我手臂我個心，好似越跳越快...「唔洗驚啦，假架」我笑住咁講，試圖冷靜我既情緒。「原來行頭先驚囉大佬，之前去親都無行過頭」佢一路講一路不自覺咁捉緊我手臂。「妳真係好得意」我忍唔住講左出黎，同時摸左佢個頭一下。我見到雪瞳好似呆左一呆，然後我地兩個death左air。「嘩！！」前面無啦啦有條友彈出嚇鳩我地，雖然我真係嚇左一嚇，但都依然能夠保持鎮定。「呀！」雪瞳俾佢嚇親，成個人失重心跌左落我度。「小心！」我下意識攬住左佢我對佢最深刻既印象，除左跌親，跌親都係跌親。「傻妹，今日又想跌幾多次」我都唔知點解自己會好溫柔咁講出呢句。呀宇點解要對我咁溫柔？「唔... 唔該」我feel到自己依家塊面紅曬而且好緊張。「嘩！」後面傳黎一班女仔既尖叫聲，我知道係其他人終於入到黎。「黎啦，我地行囉」呀宇講完，就拉住我隻手行「驚既話，撓實我，我係度。」呢一刻，我真係好心動我猶豫左一下，然後撓實佢手臂，跟住好迅速咁玩完呢間鬼屋。出到去，已經見到Zoey佢地出左黎。「嘩你地明明遲過我地入去，做咩咁快既」我問Zoey。「佢岩岩一入到去超驚，跟住唔知發咩癲撳住塊面一支箭咁衝去出口，啲鬼都反應唔切」Hinson翻曬白眼咁講。「低能仔，咁你黎做乜阿？」雖然我岩岩都好驚，但呢個時候緊係要串下佢一大獲架啦。「車！我唔信你無嚇親囉崔雪瞳！」Zoey一句得番埋黎「先無你咁細膽呀」一路講，我地已經去緊第二間鬼屋。「岩岩明明有人驚到係咁攬實我」呀宇係我耳邊細細聲咁講，同時露出一個好壞既笑容。「... 有邊個行第一真係唔驚喎」我拍左佢手臂一下「嘩妳... 岩岩就攬住佢，依家唔驚就嫌棄佢仲要打佢添喇」呀宇指一指佢手臂笑住咁講。「... 唔打囉，姐姐呵番」我作狀攬佢手臂「喂雪瞳！... 嘩你兩個做咩呀」Zoey呢個時候咁岩另轉面叫我，俾佢見到呢個情景。「... 」我呢個時候好似俾人捉姦在床咁唔知點樣反應，但呀宇就好冷靜咁一手搭住我膊頭然後將我擁入佢懷裡再加埋佢個陽光笑容「佢話凍呀」「WOW WOW！」Zoey擺出一個超級無敵黑人憎既死樣咁望住我地。「咩事呀你又」我啤住佢「無野呀，WOW下係咪唔得呀」佢笑淫淫咁望住我「唔係，屌你啦」句「屌你啦」我對住佢做口型 我地好快就由過山車個邊行到番上纜車上黎個個位既附近，而個間係鬼屋以片場作為主題，聽啲已經去左helloween既fd講入面真係黑到乜柒都睇唔到。「今次應該唔洗分開啦掛」Zoey明顯淆淆地，但又扮曬無野咁講「要阿，逐個入去喎」我諗都無諗就講「下唔係掛... 屌你，係度鳩up」Zoey一野拍落我手臂「呢個好似唔洗排咁耐喎」呀樂望一望隊頭「咁就排呢個啦」「黑次！」唔知係咪夜晚番風，我又無帶外套既關係，真係feel到有啲凍凍地「凍呀？」呀宇望住我。「少少啦，還好。」跟住佢無講野，直接除左佢著住個間外套遞俾我「唔洗啦，你著短袖」我笑住咁講，亦都無接佢件衫「我男仔，小小風怕乜」佢講完就將件衫披左係我身上。「唔... 唔該曬你」我發現我真係好易緊張。呀宇笑左一笑，然後又摸左我個頭一下，佢依家直頭無視埋企係隔離既Zoey，Hinson同埋呀樂。我醒覺之後即刻望向Zoey個邊，但我見到佢好興奮咁同呀樂佢地講緊佢之前去畢業旅行既野，即刻鬆一口氣。但隨即我又諗，佢點解要對我咁溫柔，仲要摸我頭？  「到我地未呀... 」Hinson望左一望電話既時間「咦...？呀宇？Hinson？哈哈真係你地，好彩無認錯」一直排係我地後面個堆偽abc feel既其中一個濃妝女無啦啦拍左呀宇一下。由於我地排隊係打曬蛇餅，所以我地既前後左右都係有人。「都話左係呀宇架啦！」後面有個細細粒既女仔即刻講。「呀... 呀琳？」呀宇見到個個濃妝女之後窒左一窒，然後隨即展露番個個照牌露齒笑。「望左你好耐喇，仲以為認錯人」條女講既時候，一直望住我。「哦... 妳唔早啲叫我，咁咪唔洗估囉」「哈哈蠢左，係喎，你啲fd呀？」個女仔隨手指，並且有意無意咁指住我問「係呀」「未見過既，識唔識Ashley架？」「唔識」呀宇講完呢句之後，個笑容有少少向下沉。

(十) 屌，點解呢個時候先見到Ashley啲八婆姐妹。呢個呀琳，雖然依家呢刻望落去好似好正，睇住佢心口個對目測D cup既野，我只能夠話騙徒既手法真係層出不窮。點解我知？ 大概半年前，有日呀琳打俾Ashley，話同佢一齊左三年既有錢仔男朋友同佢分手。一直都名牌主義既佢緊係即刻喊到黑雨咁款，Ashley因為番緊工，所以唔可以即刻去搵佢。「老公！呀琳失戀依家唔開心到痴線呀！你幫我去睇下佢呀，我好擔心佢呀」「但我聽日考account...」 「依家人命緊要啲定你個考試緊要啲呀！」 人命？唔好笑死人啦。 但女朋友永遠係大曬，尤其你女朋友係終極公主病既港女。 就係咁，岩岩落左堂既我要即刻飛出去搵呀琳「佢條後備匙係我房第二格櫃檯呀」點知我去到佢屋企，見到佢已經醉左，仲要素顏上陣。講真，呀琳樣唔差，個刻第一次見到佢素顏我真係窒左，因為我估唔到係濃妝底下居然有靚野睇。「妳點呀」我過去扶起佢「係咪個個男人都係咁」佢一路喊一路雙眼放空咁講「係佢走寶姐，你坐番好先啦」我同佢講「係咪個個男人都鍾意大波」「又唔係既...」「咁你呢」佢另過黎望住我「我... 」屌，我好撚鍾意大波妹「根本就係！依家波細係咪有罪呀！你估我想架！條女係得個波大過我咋嘛！我有咩比唔上佢呀！」呀琳開始發癲「妳唔好咁啦！為左個咁膚淺既人搞到自己咁值唔值呀！」我一下捉住佢對手講「個個男人都係咁膚淺架啦！你都係咁架咋！」呀琳講完，就爬左上我度。「做乜呀妳」我嚇左一嚇，但係佢已經騎左上我度，然後一路除左自己啲衫。「乜我真係好細咩」佢一路講，一路捉我隻手去揸佢。又真係幾細「... 喂妳唔好咁啦」我望住醉左既呀琳塊紅卜卜既臉，加埋依家呢個動作，我用個好無說服力既語氣講出呢句。呀琳放開我隻手，dup低頭開始嘴我，然後雙手幫我除褲。我係呢度奉勸所有女性，就算幾fd都好，都千奇唔好俾你男朋友單拖去你個岩岩失戀仲要飲到醉曬既fd屋企。因為男人，永遠都用條撚黎諗野。之後發生咩事，唔洗多講。「哦」呀琳望一望我，個表情話俾我知：你好自為之。撞到呀琳我就唔係好驚，話曬佢都驚單野爆左出黎會同ashley反面，我驚既係佢後面個on9八婆矮妹fd，Yoyo。Yoyo係ashley堆fd入面出左名係條八婆黎，總之有佢係度就一定有是非。但真係吹撚脹，佢啲是非八卦野有九成九都係會令你窒曬機無諗過會發生，而且真實程度更加係100%，呢個亦都係佢依然同到佢班姐妹fd既原因。靠八婆野去維繫，女仔既友誼其實有時都幾恐怖。我見到Yoyo個樣，佢先係有啲意外，然後露出一個好奸既笑容。我就知道，呢鋪大檸樂。「喂行得啦！」前面既Zoey見到我地無郁，就大叫我同呀宇。唔好講笑，呢間鬼屋真係好黑，係門口已經完全睇唔到入面發生緊咩事，只係聽到好多尖叫聲。門口既職員每人遞左支綠色瑩光棒俾我地，之後就放我地入去。岩岩行頭都話可以見到啲鬼，依家真係乜都睇唔到咁濟，因為佢原來整左好多白色大燈係度無限閃，基本上你唔係因為太黑睇唔到野，而係你對眼係會痛到擘唔大而睇唔到野。我下意識痴實呀宇。佢好自然咁伸左隻手出黎，我望左一眼，然後拖左落去。跟住落黎全程路我都係拖實佢。我真係有啲驚，我一路拖住佢一路將塊面貼落去佢手臂度。呀宇唔知係咪feel到我真係好驚，佢拖到我好實。行到一半，我已經習慣左個環境，同埋其實都唔會驚得去邊，事關你都睇唔到啲鬼，佢地又唔可以掂你，淨係得啲尖叫聲同嚇人聲。我偷偷抬高頭望佢。 我係無限閃爍既環境之中好模糊咁見到佢一直望住前面。佢個輪廓真係好吸引。我地就咁樣拖住直到行出間鬼屋。「徐嘉敏！聾左呀妳！」呀琪兜野打落我度到底傲言對我係咪已經唔單單係得sex既感覺？我一路行，一路不斷諗呢個問題，連呀琪叫我我都聽唔到。  「頂你痛架，岩岩諗緊野呀，咩事呀」「諗咩呀，諗到我叫左你幾次都聽唔到」呀琪啤住我。 我望一望傲言，見到佢都望緊我。「關你咩事呀八婆，排你既隊啦」我推左呀琪一下。「呀，我去個邊睇下有無雪瞳鍾意個隻donald duck，呀敏妳陪我去睇呀」「哦好呀，咁你地排住先啦」佢拉左我去間賣紀念品既舖頭門口「做咩呀妳」佢另過黎問我「咩做咩呀」我望住佢「妳係咪諗緊岩岩我鍚妳既事」佢直視我「我無... 呀」「真係無？」「...」「妳之前肯承認對我既感覺，點解反而依家唔肯呀？」傲言不自覺提高左聲量。「就算我承認又點，你會同我一齊咩，你會同雪瞳分手咩！」佢窒左一窒「無論我幾鍾意你都好，雪瞳先係你女朋友呀」我忍住眼淚，然後又諗番起我同佢上床既情景。我本來可以壓抑住自己鍾意你既感情，我本來以為我得到你既身體就足夠。點解偏偏呢個時候你要對我咁好，點解你要令我對你既感覺又有進一步既動搖？蕭傲言你到底想點。我唔知我自己做緊乜。聽完呀軒個番說話之後，我諗，我可能已經慢慢鍾意左呀敏。或者，一直以黎我都用雪瞳既好同埋佢係我女朋友既身份黎催眠自己我最愛既係佢。但不知不覺間，呀敏係我心目中既地位已經越黎越高。我同雪瞳嘈交，我第一個搵呀敏。雪瞳唔得閒，我要搵人陪，呀敏次次無論做緊咩都會即刻飛出黎陪我。我一個表情，佢已經知我想點。佢或者比雪瞳更加了解我。我只係一直對雪瞳好去彌補自己對佢既不忠。但其實我又係咪真係想同雪瞳一齊到永遠？其實，我根本一早就唔應該接觸呀敏呢個人。「對唔住。」我放開呀敏隻手「... 算啦，唔緊要」佢抬高頭望住我，強忍住淚水既雙眼已經紅曬，佢淡淡咁露出一個笑容。「呢個鬼屋真係九唔答八，咩都睇唔到」Hinson一出到黎就係度發表不滿。咁又係既，排左咁耐點知唔好玩。 「不如出年都一齊黎呀」Zoey話「今年都未過，咁快講定下年。」我o左嘴咁望住Zoey「好呀，下年一齊」呀宇對住Zoey講。「嘩原來成十點啦喎，我要走啦」Zoey望一望手錶講「十點啦？我都要走啦咁」呀樂托一托眼鏡「咁早走？」我問「呀樂條友住屯門呀」Hinson搭爹「我聽日早堂呀大佬」Zoey係度撳緊電話「下你聽日要上堂？」呀樂疑惑咁問「係呀我上網開班教整蛋糕架」「嘩，睇唔出喎」呀樂笑住咁講「哈哈，下次請你地食蛋糕，我走先啦」「咁不如一齊走啦」呀樂望住Zoey「好呀！」唔難想像條友依家幾興奮。佢地兩個走左之後，剩低我，呀宇同埋Hinson。

(十一) 「咁點呀，我地仲玩唔玩？」Hinson望住我地兩個「我有啲肚餓」我lunch都無食「喂去食野呀不如」Hinson即刻講。 我地兩個將目光都放左係雪瞳身上。「我無所謂呀」「咁行囉！」Hinson講完就一支箭咁衝左去行頭，再次剩低我同雪瞳一齊行。 唔知係咪岩岩拖手既事令大家有啲尷尬，所以雪瞳一直dup低頭都無出聲。「吱～」我打開手機屏幕，見到呀琳wtsapp我。「Yoyo我幫你搞掂左，但唔該你醒醒定定。」「點解？」「總之佢唔會話俾Ashley知喇，但你好自為之呀。」 我好疑惑，到底呀琳同Yoyo講左啲乜？「咁多女仔搵你呀」原來雪瞳見到呀琳搵我。「女朋友啲fd黎咋，岩岩見到個個，我同佢無野」「咁緊張解釋做乜」佢笑左一笑係喎，其實我唔洗同佢解釋咁多。但係，我唔想佢誤會。不經不覺我地已經去到公園入口位，亦姐係出口位。「食咩好呀兩位大佬」Hinson另過黎笑笑口咁問「就你地呀，我都可以」「不如出銅鑼灣食？」我望住雪瞳講「... 好呀」佢笑左一笑「行啦！」Hinson帶頭出去搭車呀宇同Hinson都係住柴灣，唔通佢係想就我先出銅鑼灣食？「其實銅鑼灣有咩好食」 「其實我住左就黎廿年都唔知」我笑住咁講「妳真係路痴黎」呀宇話「係咪唔得呀」「唔係唔係，唔識路咪打俾我，港島線我都幾熟。」佢又係一路望住個天咁講。最後，我地去左打邊爐。「shit！死啦我唔記得帶鎖匙」我突然醒起今朝出門口個陣無帶鎖匙。「你屋企無人咩」Hinson話「老豆老母去左澳門，我呀妹呢兩日去camp呀」我好懊惱咁講「妳無帶鎖匙咪姐係今朝無鎖門」呀宇微微另過黎望一望我。「我個妹今日先去camp呀，佢遲過我出門口」傲言住係天水圍，我地食埋野都差唔多十二點幾一點，尾班車都趕唔到，呢一刻我真係諗過唔通我今晚要訓街？「唉，唯有問下呀wing可唔可以收留我一晚」我即刻打俾呀wing「喂，咩料呀」佢一聽電話已經用佢個個好串好大佬feel既語氣問候我。「我無帶鎖匙呀靚女，今晚借你屋企訓得唔得」我扮喊聲「下！我係呀峰度訓喎今晚！」「呢度無你既事啦，拜拜施小姐。」「sorry囉，咁妳點呀」「可以點，依家狗衝緊去鵝頸橋底霸位。」我好無奈咁講「屌，認真呀八婆」佢笑住咁問我「唔知呀，我再問下其他人囉」我嘆左口氣「鬼叫我少fd咩唉」「扮乜呀，你小心啲呀！」「你唔介意既話，去我度訓囉。」我收左線之後，呀宇對我講，同時間佢既目光無離開過鍋中既肥牛。「都得喎，都唔係好遠咋嘛」Hinson即刻附和呀宇。「會唔會... 唔係咁好呀」我遲疑左一陣「唔會啦，我訓地下，讓張床俾你訓咪得」呀宇呢個時候抬高頭望住我。如果俾傲言知道左，我死撚緊。但如果唔係既話，我諗我真係要訓街。去唔去好。「呀宇自己一條友住你唔洗驚阻到佢架喎」「妳唔係驚我會食左妳呀嘛」呀宇笑左一笑咁講「先唔係囉... 我係驚我男朋友知咋」我望住個電話，到依家傲言仲未覆我機。「屌，你唔講我唔講呀宇唔講佢鬼知咩！」Hinson一路夾起舊雞子一路講我又唔係做啲咩，我諗... 無事既。「... 咁好啦，咁麻煩你啦」我抬頭望住呀宇 「都差唔多十二點啦喎，走未呀我地」呀琪撓住呀敏講。「... 哦，好呀，走啦」呀敏仲係心不在焉咁「我去廁所先」呀軒對住我講講，同時拍左我一野「我都去。」然後我地兩條友就走左去廁所「你同呀敏岩岩搞咩黎。」呀軒一入到廁所即刻問「咩呀」我扮無知「你仲扮，呀敏岩岩對眼紅曬，仲有說好的donald duck呢？岩岩你去個間紀念品店係賣toys story野架白痴！」「...」「你唔好同我講你鍾意左佢呀」呀軒好認真咁問「屌我都唔知呀，但我發覺呢排我同雪瞳見得咁少，而且上次嘈完之後好似怪怪地咁。」我諗番起前幾日同雪瞳係譚仔求婚既片段，其實又係咪心底話。定抑或係內疚，係想氹佢所以先咁做？「你呢期有同雪瞳嘈交咩，無聽你講過」呀軒望住我問「咩呀，我同過你講架喎... 呀... 好似係同呀敏」我諗左一諗「無得救架啦你，依家呀敏緊要過女朋友，緊要過兄弟」呀軒用好失望既語氣講。就係雪瞳去船p前兩日，我同佢嘈完黎，就係因為呀敏。個日我要做project，呀敏係圖書館陪我，但我就同雪瞳講係同呀軒一齊。雪瞳個日想俾驚喜我，偷偷地黎左圖書館搵我諗住陪我做pj同埋見我。但係就俾佢見到呀敏坐係我隔離。佢行左埋黎，然後企係我面前望住我。呀敏見到，呆左一呆咁拍我。我抬高頭，窒左一下。然後我拉住雪瞳出左圖書館。「岩岩個個邊個黎架」雪瞳用好平靜既語氣問我「同學黎架...」心虛既感覺原來係咁「哦...點解同學要攬腰既」佢直視我，無表情咁講「岩岩係入面佢話凍，所以... 對唔住呀bb」我攬住佢。但係雪瞳一下推開我「咁呀軒呢？係邊？」佢繼續望住我「...」我答唔出「佢話凍你就攬佢？咁我凍係咪就可以是但搵個男同學攬先？」雪瞳不自覺提高左聲浪，吸引左幾個岩岩行出圖書館既同學。「妳過黎先」我拉住佢衝左出去「你怕俾人見到我同你嘈交，咁點解唔怕俾人見到你同個條女咁親密呀」雪瞳一下甩開我隻手。「... 對唔住，我知我唔岩啦」捉番住佢雙膊「你俾我冷靜下，你今晚做完project 先搵我」雪瞳對住我講，然後佢就頭也不回咁離開左圖書館。「件事就係咁」我講完之後直視呀軒。「姐係佢地正面交鋒過啦，唉，死性不改，無得救架啦你。」呀軒搖搖頭，然後就行出廁所。以為嘈交，雪瞳都會同我一齊爆seed鬥鬧，但上次呀敏單野，好平靜就解決左。個晚番到去，我即刻wtsapp打左一大篇道歉俾佢，然後打左俾佢同佢say sorry。出奇地雪瞳已經無事，成件事佢隻字不提。雖然好奇怪，但我都無多問，廢事又爆發第二次世界大戰。「去廁所去咁耐架你地，仲耐過我地啲女仔」出到黎，呀琪笑笑口咁講「傲言跌左落屎亢呀嘛」呀軒隨口講「好核突呀你」呀琪笑住咁拍左佢一下「我走先啦，太夜無車」呀敏突然開口講「咁我都走啦」呀琪望一望手錶「咦你兩個順路喎，送呀敏番去啦女仔危險」「唔洗啦，我走先啦」呀敏講完，就諗住走「一齊走啦。」我拉住佢隻手我feel到，呀軒望住我。

(十二) 「咁我走先啦，聽日係咪打波阿」Hinson雖然同呀宇都係住柴灣，但正確啲黎講佢係住杏花村。佢同我地一齊行到去呀宇屋企留下，咁岩見到架小巴。「再wtsapp啦」呀宇對住佢揮一揮手「記得帶套呀」Hinson臨走之前拋低呢句，然後就衝上車。「個死仔又亂up野，妳唔好介意阿」呀宇好尷尬咁講「唔緊要」我都好尷尬咁笑左一笑雖然已經唔係第一次去佢屋企，但今次既感覺明顯同第一次好唔同。搭lift個陣我地兩個都無出聲，我淨係係咁望住地下，而呀宇就不斷望住個層數。 「做咩唔出聲呀妳，扮怕醜？」呀宇終於打破僵局「我鬼有，你夠係唔出聲啦」「又唔係第一次黎，洗乜咁緊張」佢笑笑口咁講「係囉，上次有條友飲到死左咁，要我一個弱質纖纖既女仔抬妳番屋企，唉。」「... 真係妳自己一個送我番黎架？」佢望住我「呃你有錢分？」我好無奈咁講lift門打開，我跟住佢行左出去。「我以為呀悠話得妳送我番黎係講笑架咋」「你個頭就講笑，攰死我呀個晚」我企係佢後面差住腰咁講「傻妹，唔該妳囉。」佢本身拎緊鎖匙，無啦啦另過黎望實我同我講。「... 咁又唔洗」我避開佢眼神「開門未呀，呢度好熱呀」我一路講一路用手撥涼。佢笑左一笑「入黎啦」然後拉左我入屋。「咁我地再聯絡啦，記得後日present呀傲言」呀琪同呀軒臨上車之前提醒我。「知啦，wtsapp傾啦」我同佢地講左拜拜之後，就同呀敏行去前面個車站，呀敏行得好快，我就一路追住佢。「呀敏，對唔住」「你都無錯，錯個個係我」呀敏無另過黎「我知我好仆街...」「知有咩用，都番唔到轉頭」呀敏依然向前走「妳俾啲時間我」我伸手去捉住佢手臂「我俾啲時間你去同雪瞳培養番感情仲好啦，放手啦。」「呀敏呀」「放手啦蕭傲言！完啦好無呀」佢fing開左我，然後頭也不回咁向前跑，淨低呆左係度既我。對唔住。我話過，我唔會破壞你同雪瞳。所以，我寧願退出。我真係... 好鍾意你，但無奈timing唔岩。既然係咁，不如就咁算啦。以前我地已經錯左好耐，或者唔好再泥足深陷落去先係最好既解決方法。「隨便坐啦，我去沖個涼先。」呀宇講完，就入房拎衫。我就係佢間屋度周圍望。上次送佢番黎，都只係大概見到佢間屋係點，無咩認真去留意，原來佢全屋好多角落都放左同佢女朋友既相。我拎起佢個擺係電視上面既相架，入面放住佢同女朋友既合照。相入面既呀宇同佢女朋友都笑得好燦爛。佢女朋友... 真係好靚。「吱～」我拎出電話，係傲言「我番到去啦」「我都番到啦，你早啲休息啦」「嗯，妳都係呀。」我將電話放番落袋。平時如果傲言覆我wtsapp唔打emoji，我會話佢hea我，但係我近排越黎越唔執著呢樣野。有好多野，我都已經唔再想去執著。就連傲言去邊，同邊個去，我已經唔想再過問。我覺得一段感情最重要既係信任，無信任，就算幾愛都係無用。或者呢一刻，我選擇緊逃避。「做咩唔坐呀」呀宇把聲係後面傳黎。我另轉頭，見到佢岩岩沖完涼走出黎。佢無著衫，下半身淨係用毛巾遮住，啲頭髮仲未抹乾，有幾滴水珠沿住佢臉龐流落黎。「無呀，睇相囉」我笑住咁講「你女朋友真係好靚女，你就好啦媾到女神」「我覺得靚極唔夠妳可愛，妳真係好可愛。」呀宇一路抹頭一路行埋黎我度。「又講呢啲，繼續扮啦你」我放番低個相架。「我講真，妳真係好得意」佢行到去我面前，依家我地隔得好近。佢笑左一笑，然後met左我塊面一下。 我塊面好熱，好熱。點解佢成日都要對我做啲咁令人有幻想既行為。「去沖涼啦妳，我拎衫俾妳。」佢講完，就轉身行入房。佢俾左條毛巾同埋啲女仔衫我，唔洗問都知啲衫係佢女朋友既。「唔... 唔該」我feel到塊面仲係紅曬咁接過啲衫，然後入左廁所。 雪瞳入左去沖涼，我又收到Yoyo既wtsapp。「湘志宇你好彩呀，唔該你醒醒定定呀。個條女邊個黎架」八婆果然係八婆，臨尾都要八。「Hinson啲fd黎，總之我同佢無野。」「係至好。」覆完Yoyo之後，我慣性咁打俾Ashley。每晚訓之前我都會同Ashley傾起碼半個鐘電話。當然有二十五分鐘都係聽佢講佢啲八婆港女姐妹既男朋友呢排送左幾多條pandora俾佢地，出左幾多部iphone6俾佢地，又或者係去完邊度旅行黎。電話響左兩下我先醒起雪瞳係度，如果等陣咁岩雪瞳出左黎，Ashley又未收線既話，我真係水洗都唔清。跟住我即刻收左線。Ashley無聽電話亦都無再打番黎，或者係執緊野掛。我同雪瞳... 其實識得唔耐，但係我好似呢排成日咩都諗到佢咁。自從同Ashley一齊左之後，電話通訊錄入面既女性朋友都del得七七八八，淨番低既，一係就同學，一係就完全唔會溝通既，最後一個就係我老母。記得初初係船p個陣，我係因為要搵呀峰係邊，所以先落左去船艙個層。點知俾我聽到呀峰真係又係係個間房入面搞野。咁岩，又會撞正雪瞳去搵呀wing。個傻妹，居然傻到想打擾人地做愛做的事。可能佢吸引我既，就係佢個種Ashley無既天真。「到底我想點」我開住花灑任由水花打落我塊面。我居然，跟左第二個男人番屋企。「屌，你唔講我唔講呀宇唔講佢鬼知咩!」當人知道左講大話既方便同埋好處之後，就會學識利用大話。誰亦曾被騙過    不知道

(十三) 我拿拿聲沖完個涼，然後就出番去。「係咪個個女仔都係沖涼沖咁耐架」呀宇見到我行出黎就笑住咁講「我沖左好耐咩」我問佢，同時搵緊有無鬧鐘可以望。「半個鐘都唔叫耐呀」佢揮一揮佢個隻戴住手錶既手。「女仔沖涼沖半個鐘好正常咋嘛」我雖然咁樣答，但係平時我沖涼都係十五分鐘搞掂，好明顯我真係係入面諗野諗左好耐。「係啦係啦」佢行去廁所，係洗手盆隔離個玻璃櫃拎左個風筒出黎「快啲吹頭先，如果唔係會頭痛。」佢真係... 好細心。 「唔該。」「拿今晚妳訓床，我就訓梳化。」我岩岩吹完頭行出黎坐左係梳化，呀宇就係房行出黎「間房我岩岩執過下，都見得下人架啦」「唔洗啦，我訓梳得嫁啦」我一路講，一路拍左張梳化兩下。「我特登執俾妳訓妳唔係唔領情呀？」佢笑住講「但係...唔係咁好喇...」訓左人地張床始終唔係咁好意思。「妳會唔好意思架咩」佢笑左笑「下我怕醜派架喎」「拿妳唔好逼我呀」佢行左過黎企左係我隔離「想點呀你」我坐係度抬高頭望住佢。「我叫妳訓，妳就訓啦。」佢一邊講，一路彎低身公主式咁抱起左我。就好似，岩岩識佢個日咁，抱起左我。佢抱住我行入房，呢一刻我個心跳得好快好快。呢幾秒就好似用左成分幾鐘先過咁。入到房，佢將我放低係床上面，我由頭到尾都係dup低頭唔敢望佢。佢放低左我之後，定左係度，雙手撐住張床，無行開到。我依家既角度係望住佢心口，我feel我塊面同佢塊面貼得好近。我好緊張。佢拎起右手，輕輕抬起我下巴。我同佢，四目交接。然後佢慢慢咁鍚左落黎。「卜卜... 卜卜」間房既空氣好似突然靜止左咁。我好耐都無試過有呢種感覺。唔知過左幾耐，可能係五秒，可能係兩分鐘，呀宇個嘴離開左我雙唇。「早抖」佢係我耳邊好溫柔咁講。我呆左係度完全未反應得切，佢就起左身出左去。臨行出去之前佢幫我閂左道房門，淨低心跳仲未平復既我。我行出房之後，個心仲係跳得好快。你到底做緊乜呀湘志宇... 但點解佢唔推開我...？我另轉面望住道閂左既房門。雪瞳佢... 會點諗...？ 我訓係床上面，好攰，但訓唔著。呢晚我諗番起呢三年幾黎同雪瞳既點滴，佢係我係中學生涯入面最有戀愛感覺既女朋友。雖然佢唔係最好，但佢會為我做到最好。佢知我以前啲黑歷史，我知佢好唔開心佢好介意，但佢肯為左我而接受。我一次又一次傷害佢，但佢都原諒我。我講過幾多次會為佢改好啲脾氣，但最終越黎越忍得既係佢。 而我，淨係識原地踏步。撫心自問，我為佢付出過啲乜我都講唔出。我連努力讀書，都係因為將來，而唔係單純一心一意為左佢。如果我真係愛佢既，我根本唔會搭上呀敏，更加唔會因為咁而鍾意呀敏。或者，我自以為我好愛妳，但其實我根本唔夠愛妳。不過，我唔想失去好似妳對我咁好既人。「吱～吱～」我伸手去床頭拎電話「邊個咁早晨呀」「雪瞳！嘩仲未訓醒呀妳，成兩點啦死懶鬼」電話傳黎呀wing把聲。「咩料呀」我眼都未擘大聲都未開咁講「我地一陣不如地鐵站等跟住一齊行過去呀」「下，去邊呀」我醒左一醒「屌你，今晚中學gathering喎，你唔係唔記得呀？」呀wing又串我。「係喎... 咁我地地鐵站等左先啦」「七點見，bye」傲言未考完試，所以今晚唔去。我打開wtsapp，sd左個msg俾佢「bb呀，我今晚同呀wing個啲食飯喎」一個剔可能，佢仲忙緊掛。我將屏幕滑到通訊錄，撳左入傲言個欄。但佢忙緊，不如唔好嘈佢喇。我望住佢個名，然後收番埋部電話。「起身喇妳？」出到去，見到呀宇坐左係梳化拎住部mac book睇緊野。「係呀，做緊咩呀你」我想行過去裝佢部野。「後日交project，依家執緊啲手尾。」佢好專注咁望住個熒幕。「妳今日番唔番到屋企呀」呀宇抬高頭問我「... 聽日先有人番... 」我好唔好意思咁講「係度訓住先，唔介意既話」我又諗番起琴晚「我... 已經煩左你一晚啦，我今晚去呀wing度得架啦」我尷尬咁笑左一笑。「咁... 好啦」唔知係咪錯覺，我見到佢個樣有一霎那既失落。「陪我落去食野？」呀宇放低部mac book，然後企左起身「好呀。」「呀敏，今晚得唔得閒」我wtsapp左呀敏，佢藍剔左我「今晚七點半，xxcafe等，我有野要同你當面講。」之後我就將部電話收番落褲袋我知道，妳會黎。

(十四) 「你習慣等到了　倦透的深宵瞞著你伴侶偷偷再進入　我亂透家居抱著你的身軀　還會心虛當相戀彷似有罪　應該比死更空虛我試過逃避你偏失控繼續想你就似捉心理　定會輸給你　難有驚喜」我坐係海旁，電話既音樂播放器隨住海既浪花播起音樂，眼淚不自覺咁流落黎。 中六個陣，我識左傲言。呢個男仔好特別。以前我識親既男仔，無一個可以維持到做朋友。每一次佢地黎識我，都係因為想媾我。到最後，有啲就會一齊左，而有啲就因為講清楚而變到無朋友做。好多人都話好羨慕我，甚至有啲女仔好憎我，話我收兵。但係有時其實我只係想普普通通咁識朋友，我無諗過收兵。而傲言，佢同個啲男仔唔一樣。佢有女朋友，所以佢好安守本分。但係咁樣反而更加吸引我。佢一直都唔會多手，唔會多口。同我出親去真係純粹好朋友咁食飯吹水，同佢一齊我可以做番最真性情既我，唔洗好似因為知道左個啲男仔既企圖而就住就住咁。呢個感覺好舒服。慢慢咁，我開始鍾意左佢。但我知道，我同佢無可能，因為佢好愛雪瞳。我原本想將我既感情壓抑係心理面，直到一次佢同雪瞳嘈交。其實傲言份人係有啲大男人。佢管得雪瞳好緊，但同時自己又要雪瞳俾自由佢。係，我知道，人係自私既生物，唔想人地得到，但自己就越多越好。個次佢地嘈交，詳細我唔太清楚，但係好似係傲言又發雪瞳脾氣，而雪瞳就開左個ig po，令到雪瞳啲fd係咁問佢咩事。傲言覺得好無面，就隨即再次開火。佢第一時間搵我渲洩情緒，我即刻去左佢屋企樓下搵佢。我同傲言住好近，只係隔幾條街。一去到，佢就突然攬住左我，當刻我嚇親。佢攬住我，同我講左好多好多佢同雪瞳之間既野，多數都係佢覺得攰，佢覺得辛苦之類既野。我明。傲言之前係一隻無腳既雀仔，今次第一次沉船，緊係著緊啲。同時，佢覺得自己逼得雪瞳咁緊係對佢好，所以當雪瞳一唔跟住佢既意思去做，又或者質疑佢，佢就會好暴燥。佢愛雪瞳，佢想佔有雪瞳，但好多時候用錯左方法。其實忍耐就係一個計時炸彈，去到一個臨界點既時候，係會一發不可收拾。我講緊既包括雪瞳，亦都包括我自己。我唔知雪瞳既臨界點幾時會被觸發到，但個一刻，我將我對傲言既情緒一下爆發曬出黎。我攬實佢，然後同佢講我好鍾意佢。傲言先係呆左一呆，然後想推開我。但係我攬到佢好實。我同佢講，只要同到佢一齊，我唔介意做第三者，做佢sp。傲言靜左兩秒，最後佢應承左我。我同佢由個日起就多左個唔見得光既關係。我個處... 都係俾左佢。我從來無諗過要完全得到呢個男人，但係我真係好鍾意好鍾意佢。「Let me be the one, one and only one滴過幾次血　就算多心酸　仍然輸給這愛戀Let me be the one, even just lie for once對著鏡子呆望自己的講「原來我　根本不算什麼」其實我　多麼討厭　自我」「等陣約左呀wing？」呀宇含住啖飯問我「係呀，今晚同啲中學fd去食飯」我將隻叉拮左落舊蕃茄度。「係邊度食呀」「mk咋嘛」「mk妹出mk」佢笑住講「咩料呀你又」「唉妳就好，我今晚又係食自己」「男神大把人約啦」「繼續吹」「你女朋友呢」我不期然望住佢「都話佢準備整野番英國，呢期應該都無得見架啦」佢話「唔記得呀嘛」「所以妳呢排出街都可以唔帶鎖匙」佢係度攪緊杯凍檸水「下？」我不解咁望住佢「咪可以黎我度訓」佢將目光放番係我身上「... 」我諗番起琴晚佢鍚我，然後我不自覺咁避開佢既眼神。「...講呢啲！」我好緊張「我講真架喎」佢好認真咁講「... 係啦係啦，快啲食野啦你」我拍一拍佢隻手，同時冷靜緊自己情緒。「好啦，妳要小心啲阿，今晚做完project我打俾你呀(心心)」傲言終於覆左我wtsapp「好啦(豬)」我笑左一笑好想... 見到傲言，好想去搵佢。但係我好驚又見到我唔想見到既情景。「呀好飽呀」番到上呀宇屋企，我就攤左係佢梳化「嘩，妳霸曬，我坐邊呀」佢鎖完門行過黎諗住坐低「地下」我笑笑口咁指住地下「真係唔知呢度係邊個屋企」佢嘴角上揚我坐番直個人「你唔係要趕project咩」佢坐低既同時我問佢。「係呀，依家咪諗住做」佢坐係度四周望左兩望「咦我部電腦呢」「你出去個陣放左係邊」我都跟著佢一齊周圍望「咦我明明放左係枱架」佢企左起身「低能仔，電腦都無埋」我笑鳩佢「幫手搵下啦笑」佢講完都忍唔住笑左一聲我一路睇一路行左入佢房，見到部mac放左係書枱「白痴，你放左係你房囉」我大嗌「但你岩岩走個陣唔係放左係出面架咩」佢即刻行入黎「呀我臨走個陣好似拎番入房，哈唔該曬」「真係救命」我好無奈咁講，同時坐左係佢床邊「快啲做啦」「依家咪去做囉」佢拎住部野然後轉身諗住行出去，但係唔小心俾我離地fing fing下既雙腳踢一踢，失重心跌左落我個邊。「呀！」我自然反應合埋左眼...無事發生...我擘開眼，依家呢個情境就好似琴晚咁樣，我地哄到好埋。我好緊張咁望住佢，但係佢定曬格完全無諗住企番起身既意思。「你... 有無事呀」我嘗試平復自己既心跳咁講出呢句說話。佢無答我，佢慢慢越哄越埋，我就一直向後縮。到最後變左佢成個人壓左係我身上面。「呀... 呀宇... 不如你... 你起身先啦」我緊張到講野都窒曬口「... 妳真係好可愛」佢好細聲咁講，之後佢又一次鍚左落黎。雖然唔係第一次，但係我都係呆曬咩都諗唔到。我成個人好似僵硬左咁咩都做唔到。我眼都唔眨咁望住呀宇，而佢就合埋左眼。佢個樣，好吸引。可能見我無反抗，佢開始越鍚越激動，本來拎住部mac既手將部野丟左去我斜後面個枕頭度，然後隻手慢慢伸入我件衫度開始想摸我。佢隻手沿住我條腰一路掃上去，我好緊張，我淨係知我再唔反抗真係無得番轉頭。佢隻手已經摸到我個bra度，然後我feel到佢想伸去我背脊。就係呢0.1秒間，我雙手推開佢。「...呀宇唔好...」我心跳得好快佢先係呆左一呆，「...sorry」然後隨即彈番起身。我慢慢坐番起身，雙眼完全唔敢望佢。「我... 我唔係有心，我只係... 我... 唉，對唔住。」呀宇個樣好愧疚咁望住地下。「唔... 唔緊要啦」我好熱「我出去搞掂埋份project先」佢好尷尬咁講「好呀，我都差唔多時間要去搵呀wing啦」「咁... 好啦」佢終於抬高頭望住我「對唔住阿雪瞳。」我望住佢笑左一笑「唔... 唔緊要啦，唔好再提啦好尷尬呀」其實我仲係好緊張，但係我係度懶輕鬆。「咁... 我走先啦，琴晚唔該曬你收留我」我笑住咁講，同時企起身諗住行出去「傻啦，唔通真係睇住妳訓街咩」佢都對住我笑「好啦咁你做完project得閒就wtsapp下我啦」我一路著鞋一路講。「小心啲呀妳。」佢好認真咁講「知啦，拜拜」講完，我就轉身行出佢屋企。

(十五)「呯」大門閂左。我到底係度做乜呀，係咪痴撚左線。雪瞳佢推開左我，但點解佢又肯俾我鍚？見唔到佢個陣... 我會掛住佢，我會好想見到佢。 「認真架，你同呀嫂都三年幾四年，你同雪瞳識左幾耐？有時玩下就算啦，唔係同我講放真感情呀？呢啲野你自己識諗啦」 我唔會... 真係鍾意左個傻妹呀？「吱」我滑開iphone既屏幕。「我聽日十點機，黎送我呀」係Ashley「ok，妳今晚早啲訓」我係回覆個欄度打。「咦，岩岩妳有whatsapp喎，個咩Ryan搵妳」「哦，同事黎架，因為佢個schedule係同我夾，咪成日搵我囉... 」我依家... 係咪做緊Ryan做緊既野？但我好似... 已經無嬲既感覺。七點半「我到左啦，你係邊呀」我打俾呀wing「就到啦... 我係E出口呀，我搭紅van！」「咁E出口等啦」講完我就收左線。「終於搞掂」呀宇wtsapp我「爽啦，跟住有咩節目」「無呀，等陣落去食野囉」「唔搵Hinson佢地？」「雪瞳！」我覆完呀宇既下一秒，呀wing係後面拍左我膊頭一下。我另轉頭就見到佢同埋Zoey。「佢地話佢地係朗豪坊呀，我地佢join左佢地先啦」呀wing望住個wtsapp group一路講。「係喎你琴日點呀」呀wing無啦啦問「咩點呀」「訓邊囉」佢微微側頭咁望過黎「做咩呀做咩呀」Zoey隊個頭埋黎八「無呀... 去左個fd度囉」我有啲心虛咁講「fd？做咩咁口窒！講！去左邊個度！」呀wing瞬間另過黎一手箍住我條頸「... 咩呀，出面fd囉，講你都唔識架啦」我一路講一路想整開佢隻手「你唔好同我講去左呀宇度呀！」Zoey用二十級大既聲量係朗豪坊條奪命超長扶手電梯度叫出黎「嘩你唔係呀？！」呀wing一下拍落黎，呢下既力度完全表達左佢呢刻有幾興奮。「肯定係啦琴日係同呀宇佢地出去！」Zoey講到好似自己無份去咁，但呢個都唔係重點，重點係，佢洗唔洗咁大聲。「你兩個細聲啲係咪會死呀」我好無奈咁講「你唔否認姐係係啦！」Zoey一野拍落我個袋度，兼且用埋佢個把好興奮既聲黎講「痴線架！你做咩去佢度訓既」佢兩個聽到呢度已經失曬控，如果話埋俾佢地知岩岩單野實渣都無得剩...「無呀琴晚無帶鎖匙屋企又無人，呀wing姐你又係峰哥度訓落，咁呀宇咪話收留我一晚囉。」「咁你地有無...」Zoey同呀wing一齊用過好淫賤既眼神望住我「你兩個係咪on9架，佢訓梳化呀！」我都費事理佢地。但係我個腦隨即諗起岩岩個一幕，不自覺咁呆左係度。「喂！」Zoey推左我個頭一下「回味緊呀？」隔離既呀wing都笑騎騎咁。「唉，點解我會同你兩個做朋友」「呀！Rico佢地係個邊呀」呀wing指一指我同Zoey後面，然後就行過去對住佢地揮手。我同班同學大大話話都有成年無見，自從畢左業之後，大家都各散東西。比較fd既呀wing同Zoey，都係要放假先會見下，而其他唔係好熟既同學，真係無咩機會可以見到面。我地join左佢地之後，就成班十個人左右去個間預先book好既樓上cafe。「唉唔知幾時先可以齊人成班一齊聚呢」「大家都好忙呀，呀慧呀輝佢地又飛左外國」「好撚掛住你地呀我！！」「喂記唔記得放榜個日張sir叫左條八婆入lab照左成個鐘肺呀」「下乜原來真架，我以為你地吹架咋！」「緊係啦，條友日日懶勤力，最後數學1左呀」「唔撚係呀？抵佢死啦成日刷鞋！」  我地一坐低，大家已經開始係咁你一句我一句講番起中學個陣既生活點滴，就好似番番去當年6D既班房入面咁，好熱鬧，好溫馨。「我去個廁所先」Zoey講完就諗住出去「呀我都去」我跟住佢「咁耐無見，大家都變左」「呀ling靚左好多囉，都話齊陰唔岩佢架啦，中分咪幾正」「我反而覺得嘉偉依家剪短曬啲陰無左昔日個種mk味好睇左好多。」我地一路行一路講。間cafe其實唔算大，個廁所要行出間舖經過lift口再轉右先會到。我同Zoey去完廁所之後就行番番去。「但係我已經鍾意左妳呀！」「傲言...？」我同Zoey係life口既轉角位見到一個熟悉既身影。係傲言。佢一手拉左條女佢自己面前，然後攬住個女仔條腰鍚左落去。條女都好熟面口... 係上次library個條女。可能聽到我叫佢個名，傲言放開左個女仔，然後望左過黎。「...雪瞳？」我地四個都定曬格，呢一刻既氣氛好似突然靜止左。「你有咩要同我講」我同傲言企係cafe門口，我望住地下扮到好冷淡咁講。「入去先，坐低講」傲言捉住我隻手，想拉我入去間cafe。「有咩係度講清楚，我唔想曬時間」我忍住我啲眼淚，忍住個把我壓抑住情緒既聲線。「呀敏，我諗得好清楚，妳俾啲時間我得唔得。」佢好認真咁同我講「傲言，不如我地算啦。雪瞳先係你女朋友，你對佢既先係感情先係愛，你對我既只係虛幻既好感呀你明唔明呀。」其實我好想同你一齊我真係好鍾意你，但我唔想再錯落去... 「點解妳唔信我，點解唔可以俾個機會我去彌補以前對妳唔住既野呀，點解到依家妳先唔肯面對妳對我既感覺？」佢越講越激動。「對我唔住？蕭傲言，你要彌補既係雪瞳，你對唔住既係雪瞳而唔係我呢個第三者呀！」「但係我已經鍾意左妳呀！」傲言一下將我拉去佢懷裡，然後鍚左落黎。「傲言...？」我鬆開呀敏，見到雪瞳同埋Zoey就係呀敏後面「 ... 雪瞳？」我呆左係度，而呀敏都隨住我既目光另左過去。我地四個，就咁定曬格咁企左係度。「... 」我第一次知道咩叫心痛既感覺。望住眼前呢個又熟悉又陌生既男人，我個心好痛好痛。點解要一次又一次咁利用我對你既信任。「滴。」我眼前既景象開始慢慢咁化成一幅潑墨畫，原來，眼淚已經不受控制咁樣留左落黎。個個女仔最先回過神，然後就向樓梯方向跑左出去，剩低我，佢，同埋Zoey。我從來未見過Zoey個樣窒幾窒到咁。「啪！」我慢慢行到去傲言面前，然後狠狠咁摑左佢一巴。「...」佢dup低頭無出聲，良久，佢吐出一句「對唔住。」

(十六) 「...點解呀」雪瞳顫抖住咁問我「... 對唔住... 」我唔敢正視佢「你係咪唔愛我喇？」佢喊住咁抬高頭問我「我... 」 我望住眼前呢個陪我經歷左三年既人，我好唔捨得，亦都好愧疚。我唔想傷害到佢。我唔係一個好男朋友，對唔住。 「... 不如我地俾啲時間大家冷靜下...」雪瞳見我無出聲，就緩緩咁吐出呢句。 我唔知點應，企係度無出聲。雪瞳另轉面，然後拉住Zoey行左入間cafe。就係佢另轉面個下，我見到佢右邊耳珠位閃左兩下。「雪瞳，鑽石戒指我真係未買得起，所以我用住呢樣頂住當先。」「雪瞳，我知我地兩個都仲細，我知我仲未讀好書未事業有成未有能力成家立室，但我真係好想用我一生既時間去保護妳，愛妳。我想係度俾個承諾妳，無論以後點都好，我都會係妳身邊，唔會離開妳，我想妳成為我既女人。雪瞳，嫁俾我好無」當天所有承諾一早消散不可兌現「... 你點呀」我好擔心咁撓住雪瞳「... 點解會咁」識左雪瞳咁耐，我都無見過佢咁唔開心。佢係我地個堆圍內唯一一個我地未見過佢喊既人。六年，雪瞳俾我地既形象就係笑，笑同埋笑。佢以前拍過一次拖，雖然最後俾個個男仔飛左，但佢都無咁sad。傲言係佢心目中真係佔左個好高好重要既地位。我同呀wing成日話佢同呀宇點點點，但其實我地兩個心裡面都好清楚，即使雪瞳可能對呀宇有啲好感，但佢愛既只會係傲言。旁邊既呀wing打從我地番黎個陣已經留意到雪瞳有唔妥，於是就同班同學講話有啲事要早走。「唔好意思呀，下次出黎聚我請食飯呀，走先啦」呀wing臨尾留底呢句，就同我一齊拉左雪瞳走。我地去左海旁「件事就係咁啦」我將岩岩件事同左呀wing講。「佢老未，無野呀？條女咩料呀」呀wing一聽完即刻企起身好嬲咁講。「你諗住點？」我問雪瞳「我唔知，但我唔想分手」佢面無表情咁講「佢一次又一次咁講大話，依家仲要斷正喎」呀wing依然好不忿。「佢話佢會一世都愛我，佢話佢唔會離開我架」雪瞳一路講，眼淚又開始流。「但係依家事實擺係你面前，呢個男人即使你要繼續同佢一齊，你都唔會開心呀。就算佢再講幾多甜言蜜語去氹番你都好，你可以當個條女無出現過咩？」當局者迷旁觀者清，每一個人都係咁，唔單單係指戀愛中既男女。如果你真係好愛個個人，就算要你去犧牲一切去為個個可能根本唔愛你既人，你都會覺得值得。但係可惜，個個人唔會因為咁而同情你，唔會因為咁而要有義務對番你好。人從來都係貪心厭舊，愛亦都係從來都唔公平。你愛佢但佢唔一定要愛番你，你愛佢一世但佢唔一定都要愛你一世。三年感情可以因為一句話而毀於一旦，幾親密都好都有生疏既可能。人本來就係咁善變。「點解... 係咪我做得唔夠好呀，係咪因為我瞞住佢識左呀宇所以個天要俾懲罰我呀...」雪瞳已經泣不成聲。「點解你唔試下掉轉頭諗，依家應該傷心個個係佢呀。佢失去既係愛佢愛到肯咩都為佢做既人，而你只係失去一個變左心既人。個天要懲罰既係佢，係因為佢出面有左第二個，所以個天先要俾你識到呀宇。」我一路輕輕掃佢背脊，一路講出呢番說話。「吱」「點呀gathering好無玩」係Hinson wtsapp我「雪瞳同佢條仔嘈分手，我地安慰緊佢遲啲先搵你」我快速輸入，然後就將電話收番入褲袋。「點解佢都唔搵番我」雪瞳喊住咁望住手上面一直拎住既電話。我望向呀wing，而呀wing都望住我。「我唔想同佢分手呀」雪瞳挨左落我膊頭。呀wing就忍唔住坐左係佢隔離輕輕摸佢個頭「喊啦，喊出黎舒服啲」我望住雪瞳個欄wtsapp，明明差個enter，但點解我偏偏唔敢撳落去。「雪瞳，對唔住... 俾多次機會我。」或者因為我都唔知，呢句係咪真心話。「雪瞳！」我同呀wing、Zoey一齊另轉面。出現係我地面前既，係呀宇。「... 呀宇？」我仲未黎得切反應，佢已經跑左過黎。呀宇停左係我面前，而呀wing同Zoey就分別係我左邊同右邊抬高頭好詫異咁望住佢。「點解...」我呆左係度定曬格咁望住微微喘住氣既呀宇呀宇無講野，一下將我拉左起身然後攬住左我。 呢刻呀wing同Zoey個下巴已經跌左落地。「喊出黎啦。」呀宇用佢個把好溫柔既聲係我耳仔邊講「...」我呆左係度，但過左幾秒，我啲眼淚就開始係咁不受控制咁流落黎。我諗番起傲言同個個女仔岩岩係度鍚，佢攬住個女仔，佢好錯愕既樣，仲有佢之前瞞住我做過既野...佢有無好似拖住我咁拖住個個女仔係海旁散步？佢有無好似攬我咁係山頂攬住個個女仔鍚？佢有無同個個女仔去過同我一齊去過既地方？佢有無帶過個女仔番佢屋企？佢有無同個女仔一齊入房，然後一齊訓上床，然後...我好亂，我已經唔敢再諗。「點解呀宇會係度既」呀wing問Zoey「我鬼知咩」Zoey細細聲咁答「吱」Zoey拎左部電話出黎「喂呀宇係咪係你個邊」係Hinson「你又知既？」「岩岩同條友食飯，講起雪瞳，你咁岩wtsapp左俾我咁我咪話佢知囉，點知條友咩都無講就狗衝左出去」Zoey望住個wtsapp，然後遞左俾呀wing。呀wing睇完，o左嘴咁望住Zoey。「佢點知我地係度架？」Zoey再次輸入呀wing另轉頭，望住呀宇攬住雪瞳，而雪瞳就喊到係咁顫抖。「岩岩睇你ig，見到你po相，仲要有location，咪知你地係邊囉...」「但係我地已經唔係cafe啦喎」「咁呀... 我就唔知啦」唔知過左幾耐，雪瞳應該喊到攰，我同Zoey同呀宇講左聲唔該之後，就送左雪瞳番我屋企。而呀宇就一直好擔心咁目送我地去車站，然後轉身行去地鐵站。「bb你係邊呀，我仲有半個鐘就要入閘喇」我打俾呀宇「我就到啦，依家落車。」佢講完就收左線「Ashley」後面有人叫我，我未黎得切另轉面，個個人就一手從後攬住我。係Ryan。只有米八既佢可以俾到呢種感覺我。「surprise！」我另左過去，同時佢笑住咁講「點解你係度既？」呢一刻我只係覺得個心跳得好快，因為我知道再唔趕佢走呀宇一定見到。「我想俾驚喜妳，咪偷偷地黎囉」Ryan一路講一路係咁攬身攬世。「你... 唔好咁啦，呀宇黎緊呀」我係咁想推開佢「屌... 又係佢，咁當初你又肯受我媾？」Ryan開始不滿「放手先啦，我番到黎再搵你啦」我開始緊張個人開始亂但偏偏Ryan唔肯走，仲要係咁想同我有親密行為。「你走啦好無呀！都話呀宇黎緊呀！你係咪想佢知道左之後大家一齊攬炒呀？」極度慌亂之下既我對住佢大叫左一聲「Ashley？」我驚左一驚，然後另去左邊「呀... 呀宇」呀宇無出聲，佢停左係度望住同Ryan拉拉扯扯既我，然後就轉身離開。「呀宇！」我用力甩開Ryan，然後跑過去拉住呀宇「放手。」呀宇背住我停左係度，然後好cool咁講「唔係你諗咁架，我同Ryan無野架」我都唔知自己講緊咩「我叫妳放手。」佢依然無另過黎「呀宇... 我...」「妳番黎再講，我地冷靜下啦。」佢講完，就再一次甩開我然後頭也不回咁離開機場。

(十七)「點呀」Hinson過到黎，就一手搭住我膊頭「Ashley佢有第二個」我好簡潔咁講Hinson個表情話俾我知佢好似發現左新大陸咁。「唔撚係呀？」「應該係佢啲同事黎。」我望向天空，諗番同Ashley呢三年幾黎既點滴。由仲未成熟既中學雞，去到依家已經讀緊大學，甚至做緊野，或者好多野一路變緊，只係我地都唔發覺。當初一齊細說要有對方陪伴既將來，一齊幻想對未來既憧憬，但係依家又有幾多人會記得當初講過既呢啲甜言蜜語？ 係咪佢嫌我唔夠成熟，俾唔到安全感佢？係咪出到社會先知，原來仲有大把選擇？定係人大左，就會發覺原來一段關係入面唔係淨係單純咁有愛就得？我拎起隔離罐啤酒，然後輕輕呷左一啖。「咁你依家諗住點」Hinson一路講一路拎左包煙出黎「... 唔知，好亂。」我又諗到雪瞳。「係喎，其實琴日雪瞳咩事同男朋友嘈分手。」「你呢個時候仲關心雪瞳... 」Hinson吸左一啖煙「佢男朋友出面有第二個，已經唔係第一次。」我窒左一窒。「點呀，你兩個遭遇相同喎。」Hinson有意無意咁講。「你所打既電話號碼暫時未能接通，請你...」傲言已經打左俾呀敏幾十次，但次次都係飛去留言信箱。佢已經去曬呀敏會去既地方，甚至去埋佢屋企，但係都係唔見佢。「呀敏妳去左邊...」「叮噹叮噹」一打開門，係傲言。「雪瞳」傲言一見到我，就將我攬實「點解...」我好想推開佢，但係唔知點解雙手好似無曬力咁。傲言feel到我想推開佢，就將我攬得更實「雪瞳，對唔住。」點解每一次都要講對唔住？點解唔可以抵住誘惑？我好想原諒佢，我好唔想分手。或者係因為唔捨得。「點解... 次次都係咁」「我知錯喇，我真係唔會有下次，我知我講咩都無用，但係... 我想用行動去證明俾妳睇我真係會去改。雪瞳，對唔住」而每一次，我都係咁心軟。「你知唔知我好辛苦呀，我為你改左咁多野，點解你仲要出去搵第二個呀... 係咪全部男人都係咁，係咪永遠都係要失去先識後悔呀」我忍唔住將我既情緒再次爆發出黎。「我知係我衰係我賤，但... 我唔想同妳分手，我愛既永遠都係妳。俾多次機會我好無。」佢攬實我，左手將我個頭攬落佢心口，然後係我耳仔邊好溫柔咁講。或者佢真係太悉識我，連我弱點都清楚曬。又或者，我已經習慣左我生活有佢。「... 我唔捨得你」我抬高頭用已經喊到紅曬腫曬既雙眼望住佢「對唔住」佢攬實我。「bb」傲言係廳行左入黎，然後從後攬住雪瞳條腰「好快可以食架啦」雪瞳一路切緊啲火腿一路講。 「不如唔好整住啦」傲言拎開左雪瞳手上面把刀，然後啦住雪瞳出廚房。「你唔係肚餓咩？」雪瞳俾傲言拉住出梳化，然後傲言坐左落去，再拉雪瞳坐落佢大脾攬住佢。「遲啲食都得架姐」傲言一邊講，一邊將手向上移，同時係我耳仔邊呼氣。「喂呀」雪瞳已經知道傲言想做咩「我趕時間喎」「我唔理呀」傲言講完，就抱起雪瞳將佢放落梳化，然後轉身壓係上面鍚佢。呀敏望住instagram傲言係15分鐘前po個張同雪瞳既合照，眼眶慢慢變紅。「只要你開心就夠。」其實我係咪已經原諒左傲言？我都唔知。我淨係知道個感覺好似已經唔同左。我會驚佢再背叛我，我驚佢唔再愛我。我唔明點解當初佢要去搵其他女。乜佢唔係話愛我架咩？新鮮感真係蓋過一切？如果個日我無撞破佢，佢會瞞我瞞到幾時？「你早啲反去啦，好夜啦」我望一望個鐘，原來已經十點幾。「夜啦，小心啲呀呀言」我呀媽對住傲言講。「咁我走先啦，byebye auntie」傲言同我屋企人講完byebye之後，我就送佢落去。「早啲訓呀」臨走之前傲言對我講「知道喇，你都係」我講完，佢就鍚左我一下。我地... 係咪無事啦。「妳點呀」番到上樓，原來呀宇wtsapp左我「無呀，好番啦」「無事咪好囉」「多謝你」「傻啦。」「點解你個日會知我係海旁既」「你同呀wing慶祝生日係海旁，仲有上次同Zoey hinaon佢地出去個次，你都係鍾意行海旁，我都係估下架咋。」睇到呢個我呆左一呆，佢居然會留意呢啲細節。「總之... 多謝你。」「妳同佢... 係點樣好番」呀宇問左呢個好奇怪既問題。「佢上黎氹我」「... 男仔氹女仔係咪天經地義」「你做咩呀」我feel到佢有啲野「妳地好番，到我同我個件嘈」「如果你想講，我一定會聽」呀宇將Ashley同Ryan既野話左俾我知，我真係呆曬。其實呢個世界上係咪所有人都會偷食，只係有人掩飾得比較好，無俾人發現？「雪瞳！今日有咩搞呀」呀wing打黎「無呀，諗住落自修室咋嘛，屌，dse又就到」「陪我食lunch呀」「你個呀峰呢」「佢番工呀」「唉好啦見係你」我望下個鐘，十一點，呀wing一點放lunch，我整埋野出得去都差唔多。「屌琴晚訓撚唔記得睇個ppt」呀軒一番到黎就好急咁打開部電腦「仲有成個鐘，怕乜」我話「你估個個都好似你咁咩，天才」呀軒串左我兩句，就純熟咁打開左個file。「我塊mon貼爆左呀」「放學同你去換過塊咪得」就係我同呀軒埋頭咁睇緊個powerpoint個陣，門口傳黎一把好熟悉既女聲同埋男聲。我抬頭一望，係呀敏，而係佢隔離既係一直追左佢好耐既男同學，劉柏橋。

(十八)「咦你個肉便器有仔仔啦喎」呀軒係我耳仔邊講我真係忍唔住兜肘批左落佢腰度。「屌你老... 」佢個「未」字都講唔出，雙手護住岩岩比我頂個個位，我知好痛，因為我真係使盡全力。呀敏佢係真係鍾意劉柏橋，定係純粹做俾我睇？「妳同佢一齊左？」我見呀敏同柏橋坐低左之後，隨即wtsapp佢我見到呀敏睇左我個msg，然後望左我一眼，覆左句「係。」「妳真係鍾意佢咩？」我wtsapp左佢「係，我鍾意佢，佢對我好好，佢追左我兩年，佢俾到女朋友呢個名份我。」我望住呀敏呢個wtsapp，一時之間諗唔到野「祝妳同佢幸福。」「今晚無人陪我食飯」自從知道左呀宇同我一樣有同一遭遇之後，我同呀宇就wtsapp得好密，佢一起身就wtsapp我，而我每次撳入wtsapp都係第一個覆佢。「今晚得閒呀，陪你食囉」我係鍵盤輸入「拿妳話架，想食咩呀」「咩都食架我」「係咪架，妳地啲女人」「咩意思先」「日本野岩唔岩」「我真係無所謂」「咁我黎你個邊搵妳啦夜啲」「又掛住同部電話談情」呀wing見我係咁覆呀宇，又忍唔住係咁串我。「咩呀... 咁同時天涯淪落人呀嘛」我話「係既係既，你地咁夾，拍拖啦」「食野啦施曉穎，咁多嗲」我一下拍左落佢度「講真呀，你覺得呀宇同Ashley會唔會分手呀拿」呀wing夾左隻口水雞翼落自己個碗度。「... 唔會掛，佢地好似一齊左好耐」「收皮啦，蕭傲言條撚樣同你咪一樣一齊左好耐」「... 但我地依家都無事啦」好明顯我呢個對答連我自己都唔肯定「無事？我睇佢肯定不出幾日就固態萌！」呀wing講起傲言就好燥「我真係唔明點解你仲原諒到佢！」「其實我都唔知我對佢既感覺係咪已經變左...」我望住檯面上面個碗米線，不期然諗起上次傲言係譚仔向我<求婚>既情景。明明相隔唔係好耐，但諗番起好似好陌生咁。「唉，真係一個願打一個捱，偷食你都忍到，我真係無野好講。」呀wing嘆左一口氣，就繼續食佢隻雞翼。「啲男人成日話，邊有男人唔去滾呀，識番屋企咪得。但問心呀，你試下俾佢知你同呀宇啲野呀，佢知道左睇下有無計傾」呀wing繼續dup低頭一路食一路講「有第一次就緊有第二次架啦，何況上次條友係lift口大大聲對住個條女講話鍾意左佢呀，出去食女食到有埋感情，你遲啲唔好好似琴日咁喊住黎同我講呀崔雪瞳。」「但係我已經鍾意左你呀!」或者呀wing講得岩。 「我到左啦，係妳屋企樓下」我岩岩諗住出門口，呀宇就打俾我「下，你點知我住邊架」我有啲驚訝，但下一秒已經估到係Zoey同Hinson。落到樓，呀宇見到我就行左過黎，「行啦」佢拖住我向前行我無縮到手，但係好緊張。其實... 我地依家算係點 我地一路上都無講野，我就係咁諗呀宇同傲言。行到去紅綠燈位個陣，我無留神，繼續行出馬路。「小心！」前面有架的士高速駛過，呀宇一手將我拉向佢度，然後順手攬住左我。「馬路都唔睇，好彩你係同我行咋」呀宇一手攬住我，一隻手摸住我個頭好溫柔咁講。「...唔該」佢hold住左攬我呢個動作，然後我地咁樣持續到轉紅綠燈，然後佢又拖住我過馬路。「柏橋呀... 」「嗯？」佢好溫柔咁攬住我我同柏橋一齊，其實唔多唔少都係因為想傲言死心。柏橋追左我兩年，我同佢係考dse個陣識既。當時考六科，佢六科都坐我後面，中英說話雖然唔係同組，但都係同一時段。佢係考完最後一科個陣，跟住我一直去到巴士站，當時我都無為意。佢應該掙扎左好耐，最後佢行埋黎，好怕醜咁問我拎電話。我覺得佢好可愛，所以就俾左佢。結果過左一排佢都無搵我，我亦都開始忘記件事。有一日，我同個fd行緊街個陣，無啦啦電話響，係個我無save既number，我見佢係5字頭，應該唔係廣告掛，於是就聽左。一聽，對方第一句就問我係咪係旺角，我窒左一窒，問佢係邊個，點知呢個時候背後突然有人拍左我一下，我一另轉面，係柏橋。自此佢就開始同我wtsapp，有時仲會約下我去食飯，雖然佢人係好細心，而且好識照顧人，但我對佢真係無咩feel。jupas放榜當日，我地居然入左同一間同一科。慢慢我feel到佢開始想媾我，又成日sd啲曖昧野過黎，所以我都少左覆佢同埋同佢出去。結果佢同我表白。我就襯個陣同佢講清楚，拒絕左佢。但係佢居然話會繼續用時間去打動我。而我當時偏偏鍾意左有女朋友既蕭傲言。人係咪就係咁犯賤。「其實我之前... 係鍾意蕭傲言」我吸左一啖氣然後同佢講。我覺得要講曬俾佢知，等佢決定仲繼唔繼續同我一齊。「其實我知」柏橋淡淡咁講出呢句我有啲驚奇，佢知？「我仲知你地有野添。」佢補多句。姐係佢知傲言一腳踏兩船？「咁... 點解...」我未平靜到我既思緒「因為我真係好鍾意妳。我知如果要爆佢大獲，妳會好唔開心。」佢抬頭望住天空。呢一刻我感覺到自己有喊既衝動。「都過左去啦，同埋... 依家證實左我追咁耐係無白費。」佢另過黎笑左一笑我望住柏橋，佢鍚左我額頭一下。呢一刻我發誓，我一定要放低蕭傲言，唔可以再辜負愛我對我好既人。

(十九)同呀宇食完飯，佢陪我行到屋企樓下。「我到啦」我同佢行到我屋企樓下，然後停左係大廈門口。 「咁... 我走啦」呀宇望住我「...好啦」點解我會有啲唔想佢走「... 再wtsapp啦咁，byebye」佢講完，遲疑左一秒，然後就轉身想走。「呀宇呀...」我向前踏左兩部然後伸手拉住佢佢另左過黎「嗯？」「不如... 陪我去海旁行下？」 唔通我對呀宇都有啲感覺？「你同你女朋友好番未呀」「... 未呀，佢番到黎先算。」佢嘆左一口氣「... 無事既，你地經歷咁多，係咪？」「如果經歷同時間係萬能既話，世界上就唔會有離婚啦。」佢簡潔咁講。我靜左「其實妳男朋友知唔知妳同我出黎架」「... 唔知呀」「或者妳都係因為心虛先會原諒到佢喇」可能啦。「何素兒，得唔得閒呀」我打俾Zoey「想date me？」佢個邊好大聲咁播緊音樂「睇死你都係係屋企架啦，黎啦陪我去買野」「好呀，依家？」「唔係呀，下年呀」「頂你，我依家出黎啦，幾點邊度等」「一個鐘後屯門西鐵站，就曬妳，ok？」我表姐下個禮拜畢業，所以我諗住搵Zoey陪我去買畢業禮物俾佢。Zoey今日依然不負眾望，都係遲左個半鐘。都唔明，明明已經約佢係佢個頭，佢夠膽死遲過個住係銅鑼灣既人，無野好講。「點呀近排你同Hinson好似好fd咁喎」明明Zoey係對呀樂有興趣架，但呢排見佢同Hinson行得好埋咁。「無呀，Hinson都好似唔錯呀... 呀樂原來有女朋友lu」就係去完helloween之後過左幾日，Hinson話佢有個fd讀完書番左黎，話上佢度玩又叫埋我，咁我無野做所以就去左。上到去Hinson就介紹啲fd俾我識。點知我轉個頭就見到呀樂拖住個女仔行左埋黎。個個女仔係上次係helloween佢話要夾時間個個補習學生。跟著我先知原來佢地不嬲都鍾意對方，helloween之後補習個日就一齊左。其實我又無乜野既，話曬開頭都係俾佢個身高同埋樣吸引，同佢又唔係交情好深。就係咁，我同Hinson咪越黎越fd。「姐係點呀，轉戰Hinson呀依家？」我追問「其實Hinson幾好仔既，係mk左啲囉！但係佢真係幾sweet，唔知係咪跟得你個呀宇多」Zoey不忙臨尾串我一句。「咪扯開話題啦，講番你同呀宇，你先係重點呀」「咪又係咁，得閒食下飯咁囉。」「認真傲言單野你唔會有條刺架咩，俾著我就實散。」Zoey好堅定咁講，但條友明明曾經當兵當得唔清唔楚迷失曬自我咁款。「喂我諗到你要點樣報復蕭傲言啦！」「咩呀」「你同呀宇上床啦，打和咪得！」Zoey又係好大聲咁係屯門市廣場個條行人天橋度大叫出黎。「...你可唔可以on9少陣」我同Zoey傾緊少女心事個陣，電話突然響，係傲言。「bb呀，我地好耐無一齊訓啦，不如黎我度訓呀今晚」傲言係電話同我講「哦好呀，我買完野就上黎啦。」我答完佢就收左線。「嘩平時好日一個電話都無，佢唔係好忙架咩」Zoey係隔離窒緊傲言。「唉... 唔知佢」「快啲串佢幾句啦，mid term唔係緊要啲咩，叫佢攬住啲書訓咪得囉」人總係要失去過先識珍惜。「叮噹」我打開門，係雪瞳。因為呢幾日我屋企人去曬旅行，屋企無人，所以可以叫雪瞳過黎訓。「今日去左邊呀」我一開門就想攬住佢「無呀同Zoey去買禮物俾我表姐咋嘛」雪瞳一行入黎就有意無意咁避開左我想攬既動作然後徑自行左入屋。「買左咩呀」我閂左門之後就去佢後面從後攬住佢。「公仔咋嘛」佢另過黎，然後舉起手上面個個好漲裝住隻公主既膠袋。「我掛住妳呀」我拎走左個膠袋拋落梳化，然後攬住佢鍚左落去。呢一個吻既感覺，好熟悉，但都好陌生。「做咩呀，無啦啦咁痴身，平時都唔見你咁。」雪瞳輕輕推一推開我然後笑住咁講。雖然我知佢講既時候無咩特別暗示，但係我自己feel到有另一番意思。「耐無見呀嘛，掛住妳」我繼續攬實佢「我好熱呀，我想去沖涼先」雪瞳望住我講「我幫妳拎毛巾」講完我就行左入房。出到黎，雪瞳已經入左廁所，我打開左廁所門「bb！毛巾我放出面呀。」「哦！」唔知係咪我錯覺，我覺得雪瞳好似冷淡左。我知我無資格咁講，但係唔知點解突然有種好奇怪既感覺。「吱」我下意識拎左電話出黎，但係無通知。咁姐係話係雪瞳電話啦。我解左佢鎖，見到有人wtsapp佢。「傻妹，下次同妳去食囉。」傻妹？條友叫呀宇？邊個黎。呢刻既我有一股不安感由心而發。我一路碌佢同雪瞳啲對話，越睇，我越嬲，但比起嬲，我更加覺得不安。「琴晚sorry呀，唔該曬妳」「唔飲得就咪懶型啦」「咁有妳睇住我呀嘛」「哈，妳真係好可愛」「會唔會係咁呀」「真係架，妳真係好可愛」「我到左妳樓下啦」「咁快？我依家落黎！」「唔想妳等啊嘛」「zoey話mk新開左間糖水鋪勁平仲好食過滿記！」「傻妹，下次同妳去食囉」雪瞳變冷淡，係因為呢條粉腸？個對話既日期早係發現我同呀敏有野之前已經有，姐係話雪瞳都有瞞住我同其他仔flirt啦，仲要一齊去飲酒。屌。我放低雪瞳部電話，然後冷靜緊自己。雖然我知我都無呢個資格，但係我真係好嬲。同呀敏出去，之後我會愧疚，會後悔。我知我講咩都好，我都係仆街。因為我最後真係鍾意左呀敏。或者我咁嬲係因為我知我將會失去眼前呢個人。廁所既水聲已經停左，意味住雪瞳已經沖完涼。「沖完啦。」雪瞳行出黎，雙手仲拎住條毛巾抹緊頭髮。「邊個係呀宇呀」 我好想忍住扮無野，但係真係唔得。我見雪瞳窒左一窒「... 做咩呀」佢好驚「我問你邊個係呀宇呀！」我提高聲線「... fd囉」「fd？fd到一男一女飲醉酒要照顧佢，fd到要嗌妳做傻妹呀？洗唔撚洗fd到上埋床呀？！」我將情緒爆發出黎。「咁你同個個女仔呢，有無攬過嘴過有無上過床呀！」雪瞳對住我嗌出呢句「我...」我唔識反應。然而，呢一刻既氣氛靜止左。我望住傲言既反應，我已經知道答案。本來我以為我可以呃自己唔再去諗唔再去介意佢同呀敏既野，但係原來事實並非如此。我真係好介意，我好心痛。係，我係衰，我係犯賤，我有同呀宇曖昧，我有上佢屋企同佢拖攬鍚。但係我始終無同佢做，我知道我愛既始終係傲言。點解偏偏要係呢個時候俾我知道個事實。點解當初我要應承呀wing去個船p。「姐係你都有俾佢屌過啦。」傲言講出呢句。點解... 你會咁諗我。「如果我話我無，你係咪唔會信...」我忍住淚水講「妳有無上過佢屋企。」佢問「... 有」「有無同佢拖過」「... 有」「有無攬」「...」「有無嘴」「...」「答我啦！」傲言提高聲線。我知道我瞞佢都唔係辦法。既然佢同呀敏都有，咁我都唔怕認呢啲。「...有。」「啪！」佢一巴com左落黎。「做到咁妳唔係同我講無扑呀？！」佢好惡「但我真係無呀！」忍左咁耐既淚水終於好似堤壩咁流落黎。「妳同我走」佢指住門口「咁你都同呀敏上床啦，點解你可以講到自己無錯咁呀！」「係呀！我係有錯，我係賤，但既然妳同我做同一樣野，咁有咩分別呀！」「但我最愛個個始終係你，只係你去搵呀敏個段時間呀宇出現左係我身邊我先會咁...」「妳唔好將你既錯合理化，妳走」「...」 「走啦！」佢將我推左出門口。我一直強逼自己去相信你，即使知道你同呀敏有野，我都盲目咁催眠自己去信你。但係點解，你唔肯信我。可否叫眼淚再模糊一點

(二十)「叮噹」「呀宇... 」我一開門，見到企係門口既係Ashley「妳黎做咩？你唔係係英國咩」「... 對唔住....我知錯喇...我呢幾日諗得好清楚，我愛個個係你，我唔想失去個個係你... 你原諒我啦好無啊」Ashley一路講一路開始喊。「... 」我無講野，轉身行入房。Ashley見我無出聲，就走過黎攬住我「真係好對唔住...」「算啦。」 「俾多次機會我呀... 我真係知錯喇」Ashley係咁喊。我好想原諒佢，但當我諗起佢同Ryan同佢攬攬鍚鍚，我就會好嬲好介意。我寧願佢地唔好俾我發現唔好俾我知道。「我要時間去接受」我另過黎面對住Ashley「我地唔好分開得唔得」佢抬頭望住我。我停左兩秒，然後將佢拉左埋黎，攬住左佢。其實我都唔知，我地仲可唔可以行落去。「傲言...」「仲搵我做咩」「對唔住...」「妳唔洗講對唔住，錯個個唔係妳，係我。」「我地從頭黎過呀，我真係好愛你，我唔想失去你」我雙手緊緊咁拎住部電話。「就算我話可以重頭黎過，妳可以當咩事都無咩？妳可以接受到咩？！」傲言好激動咁講。「我可以阿！」我強忍住眼角既淚水「算吧啦，無架啦。」「點解唔可以比多次機會大家呀，我地呢三年係幾辛苦得黎你記唔記得呀？」 我好唔想，好唔想失去傲言。「妳咁想知呀嘛，係呀，我同呀敏攬過鍚過仲上埋床呀！妳依家知啦！妳可以當無事發生過咩？根本無可能呀!」「我...」呢一刻，我個心好痛好痛，眼淚終於唔爭氣咁流左出黎。「我地都係分開啦」「嘟嘟嘟...」再見  共你本來就分得那樣遠或是你太好  因此我更怕相戀會殺掉最後的那點再見　就當這場內心戲不好演若未夠赤裸  撫摸到永遠可否叫眼淚再模糊一點試問我如何決絕  　當你想行前一寸愛下去又發現你　站到一邊「...你俾啲時間我呀，我可以接受架，我得架，你信我呀，你話過要娶我架，我唔要分手呀」我用指尖係屏幕上面一直滑動，淚水已經徹底模糊我既視線。我已經唔知自己想講乜，我真係好心痛。我地係咪真係無得番轉頭喇？我唔想就咁就玩完...「我地以後都係唔好再搵對方啦。我地根本唔應該咁樣，或者，由識你個刻開始就已經係個錯誤。」呢個時候，我收到呀宇既wtsapp。的確，呢段時間裡面，佢係我心目中佔左個好重要既位置。我望住呢個wtsapp喊左差唔多成個鐘。到底點解件事會發展成咁。估唔到同一時間，兩個都要離開我。可笑既係明明我一早就知道，愛情世界本來就只能夠容納兩個人。慶幸我們還友善  　不算糾纏和欺騙卻是證實這段愛　沒有起點唯有分開一百年  捱過今生才遇見 拉扯著那根線  欲斷不斷  仍偷偷眷戀 輾轉一百年  捱到開花才遇見 冰封著那溫暖  讓那戀愛毫無弱點 即使今生擱淺  苦等隔世盛宴 然而，wtsapp另一個對話欄再次響起「我諗得好清楚，其實妳根本無可能接受到，因為我都接受唔到妳係出面同個男人攬攬鍚鍚，甚至搞野... 既然我地都過唔到自己個關，都係算啦。我地分手啦，對唔住。」但今生不再見。我終於知崩潰既感覺係點。原來一直以黎，我真係好愛蕭傲言呢個人。當初一知道佢之前既野既時候，我好驚我會好似佢啲前度咁好輕易就失去佢，所以我會好神經質。佢脾氣差，佢話會改，我信。我真係信佢會為我改，直到每一次鬧完交都係我認錯既時候，我就知道，若果要繼續愛佢，要改變既係我。我真係唔介意，忍下姐，我可以。大概半年後，佢搭上左隔離學校既校花Vivian。我好嬲，我第一次不受控制咁樣對佢發脾氣。點解我做左咁多野，我肯忍讓佢既缺點，我對佢既遷就，但係到左最後佢都係要出去搵第二個。係咪我仲未夠好？個次之後，傲言為左我而斷曬所有女仔既聯絡方法，而且俾左好多安全感我，成日陪我。我一路逼自己去信佢，我以為過左Vivian單野之後，佢會真係全心全意對我。直到我知道有呀敏呢個人既存在，我個心好似俾利刃狠狠咁介開咁。我以為當我心淡，就代表我開始對佢死心。我以為我對佢死心，有朝一日放手既時候我就唔會咁痛。但係原來唔係。原來我無死過心，原來分手係咁痛。三年，我地用左三年黎建立呢段感情但係原來要一手摧毀佢連三個月都唔洗。點解我咁努力去維繫我同你既感情，但係你就咁唔愛惜。我既付出係咪真係咁卑微，根本唔值得你花心機同我一齊去經營呢段愛？原來情侶間既感情都只係咁脆弱。「吱～吱～」有電話入，係呀宇。「我係你樓下，落一落黎得唔得」

(二十一)「雪瞳！」我一出大堂，就見到呀宇。而佢一見到我行出黎，就即刻走過黎攬實我「對唔住」我即刻諗起佢岩岩個wtsapp，你又搵番我做乜？「對唔住，岩岩個wtsapp... 係Ashley sd。」「...」聽到呢度，我又忍唔住想喊「我同佢... 分左手。」良久，呀宇緩緩吐出一句。「bb」Ashley沖完涼出黎，淨係用毛巾包住個身就行左入我房搵我。「做咩唔著衫，我岩岩擺左係洗手盆上面個架度」我望一望佢，然後繼續覆雪瞳wtsapp。Ashley唔知係咪見到我咁既反應，覺得有啲嬲。因為一直以黎，只要Ashley一沖完涼就咁出黎，就代表我地之後會係張床度翻雲覆雨一晚。但係今晚既我異常冷靜。「你同邊個傾計傾到咁開心呀」佢想過黎望「無呀，覆Hinson咋嘛，我去沖涼先。」講完我就好自然咁閂mon放低個電話，然後行入廁所。我見到呀宇行左入廁所，就拎左佢部電話黎玩。一著mon，見到頁面停留左係岩岩wtsapp個度。雪瞳？佢唔係話覆Hinson架咩？我撳落佢icon，呢個咪... 上次條女？好奇心使我碌上佢地啲對話，越睇我就越唔知想點。唔通個天係公平既，佢要俾懲罰我？... 但係我好唔想無左呀宇。我係雪瞳個欄度輸入。或者，雪瞳都係受害者。只有佢離開呀宇就得喇。「唔記得拎褲...」呀宇行入黎，同時望到我搞緊佢電話。「攞番黎」呀宇伸手想要番部電話，同時態度變惡左。「做咩呀... 呢個就係上次係呀文fb見到個條女呀？」我見佢咁緊張，於是就開始嬲。「又話fd？fd會fd到叫佢傻妹？」「... 拎黎」佢指一指部電話「心虛呀？做咩呀，好掛住你個傻妹呀？」其實我打俾雪瞳個段野... 一啲都唔過份呀...「做咩唔出聲呀」「點呀，我頂多叫佢傻妹姐，又無上床」佢講出呢句有啲過份既說話。「... 咩意思呀你」「妳聽到咩意思咪咩意思囉，做咩咁大反應呀，妳同佢有咩」「... 你講咩呀！」我忍唔住一手碇開佢部電話「咁妳答我呀，妳有無同佢搞呀」佢行過黎「... 」「明啦，唔洗講。本來我無諗過要問妳，本來我亦都無諗過要去求證妳同Ryan既野。我諗住唔知既話我會好過啲，我以為知道得越少我就會過到自己個關。」佢直視我。「呀宇... 對唔住...」我既眼淚又再不受控制咁流落黎，而態度亦都隨住淚水軟化落黎。「但係或者一直以黎我都係呃緊自己。其實我介意妳同Ryan既野，既然依家都去到呢個地步，我諗我無辦法再扮唔知。」「你就當我有同雪瞳上床啦。思藍，不如我地分手啦。可能Ryan先更加可以俾到幸福妳所以妳先要搵佢。對唔住」呀宇依然係好溫柔咁對住我講。「係我搞到你地分手，係我錯... 點解我好似做咩都唔岩咁... 係我一手造成，就算佢唔要我都係我錯...」我唔知自己想講乜，我淨係知我好想死。諗番起同傲言一齊既呢三年，我真係好開心。我以為我可以成為佢最後一個，我以為我能夠成為改變佢既一個。但原來唔係，只係我美化左現實，咁殘酷既現實。依家呀宇同Ashley既事亦都話俾我知，男女間既關係係真係好不堪一擊。呀宇無出聲，佢只係攬住我然後係我耳邊輕輕咁講「妳仲有我」「我好辛苦呀，其實或者Ashley sd俾我個msg講得岩，我同你本來就唔應該識」雪瞳已經喊到不似人形。 「係因為我所以依家個結局先會搞成咁」佢嘗試係我懷裡掙扎，我無鬆開手，反而更加大力攬實佢「就算當初我地無識到對方，佢地兩個佢偷食既事實都係唔會改變呀，妳明唔明呀，唔好再怪自己啦。」 其實我明雪瞳感受，因為我都好愛裴思藍。但係依家諗番，就算我無搭上雪瞳，思藍一早已經搭上左Ryan。我係有錯，但佢亦一樣。其實由出軌個刻開始，段關係已經破壞左。或者其實我地都未夠愛對方，但自以為好愛對方。「... 其實我地算係點呀」雪瞳喊住咁問我「係呢段時間入面我好似有啲鍾意左你... 但係我真係唔想同蕭傲言分手呀」「... 妳對佢既... 可能已經唔係愛，而只係留戀。」我輕掃佢背脊。「其實... 我都應該有啲鍾意妳...不過... 我地都放唔低佢地。」呢一句我無講出口。呢一晚，條街特別靜。我同雪瞳就咁係條街攬埋一齊唔知過左幾耐，雪瞳已經喊到無曬眼淚，而我亦都企到好痺。我送左佢上樓之後，就自己番屋企。「早啲休息，聽朝wtsapp我喇」我搭lift落到地下個陣sd左個wtsapp俾佢。「你同雪瞳分左手？！」呀軒係課室大叫出黎，全班同學即刻望曬過黎。好彩仲有半個鐘先上堂，課室唔係好多人，但呀敏同柏橋都已經番到。「你老未咁大聲托呀」我下意識望一望呀敏，但佢無望我。「出黎講」呀軒將我拉左出去。「搞乜呀你，on9架？你唔好同我講你要去媾呀敏呀」呀軒一路拉住我行去廁所，一路好激動咁講。「唔係呀... 佢都有第二個」其實我都唔係好肯定個個呀宇係咪同佢有野，只不過我一直以為只要我瞞到雪瞳，又或者雪瞳就算知道但佢都扮唔知就得。直到知道有呀宇呢個人既出現，我就知道其實雪瞳對我已經開始心淡。既然係我不忠先，咁不如... 我放過佢喇。做錯過既，始終要還。「唔係呀？你有無搞錯呀，雪瞳有第二個？」呀軒停左係度，用個一面不置可否既樣望住我。「係呀」「搞乜呀」「睇時間... 個條仔好似係撞破左我同呀敏係圖書館個次之後識」我雙手擺係走廊旁邊既圍欄位。「自作孽不可逭呀死仔」呀軒嘆左一口氣「你講分手？」「嗯。」「佢無留你咩」「有。但有又點，關係變左質就係變左質。錯咩都有得原諒，但係我地既錯根本無可能原諒到，就算話原諒到，都係自欺欺人。既然去到咁，不如分開啦。」呀軒無出聲，只係拍左我膊頭兩下「蕭傲言，到底你幾時先識醒。」也許妳的付出，能令下個她得益。

(二十二)  完「分左手？？？唔係話好番架咩！」「妳終於諗通啦？咁咪好囉條粉腸早飛早著啦！」「認真，要慶祝先得！」 呀wing同Zoey一見到我係個group度講話同傲言散左之後，佢兩條友隨即瘋狂轟炸我。「但我唔想分手」我攤係床覆左呢句 我sd左出去之後，就放低左部電話。傲言佢... 真係無再搵過我。我合埋眼，諗番琴日呀宇同我講過既說話。 就算當初我地無識到對方，佢地兩個佢偷食既事實都係唔會改變呀，妳明唔明呀，唔好再怪自己啦。  ... 妳對佢既... 可能已經唔係愛，而只係留戀。 夠鐘死心了。「吱～吱～」Zoey同埋呀wing瘋狂係度炸group，但我好攰，完全無心機。「吱～吱～」我俾個電話嘈醒左，原來岩岩我不經不覺攤係度訓著左。一睇來電，係呀wing「雪瞳！喂你點呀，無啦啦失左蹤唔覆機，你唔係走左去做傻事呀？」呀wing一黎就轟炸我隻耳「我訓著左咋」「等陣得唔得閒呀，出黎飲野呀」我知呀wing係知我唔開心先咁講，因為佢同Zoey明明呢期仲好忙，但都肯抽時間出黎陪我癲。「... 唔洗啦，我知呢期要mid term交project...」我又諗起傲言。「講呢啲！你唔好同我講mid term緊要過個fd阿！識左我幾耐先？」講真，呢刻我好感動。 「妳兩個真係好好」「哈哈，妳依家先知呀？」呀wing大笑左兩聲「今晚海旁見啦！」「呀宇... 我地唔好分開得唔得」Ashley sd左個wtsapp俾呀宇。「其實如果妳真係愛我既話，妳係唔會出去搵Ryan。既然大家都唔係對方心目中個個，分開會好啲。妳就信埋我今次啦。」呀宇望住呢個打好左既msg好耐，終於撳左發送個制。「唔好呀... 我係貪玩先搵Ryan架咋，我最愛個個係你呀！」「乖啦... 就當係我鍾意左崔雪瞳，係我對妳不忠，依家係妳飛我，好無？思藍... 都係算啦，或者我地當初唔應該係埋一齊... 我地始終有距離。祝妳幸福。」呀宇覆完呢句，就無再覆Ashley。或者，其實呀宇本身已經想同Ashley分手。咁岩雪瞳同Ryan既出現，令佢更加有分手既勇氣。「從小老師也加倍認真  來教導我步過紅綠燈右與左 必須清楚看真  哪管一次做錯也都可摧毀這生何解我戀愛雙倍殘忍  從來是快樂過便不會僥倖動作小  簡單偏偏最深我怎可以做個最優秀路上行人」「點呀你」我同Zoey去到海旁見到雪瞳成個人無曬活力咁，講真，真係好唔慣。「明明綠燈轉眼變成紅燈。」雪瞳望住個海，眼眶開始變紅。我同Zoey你眼望我眼，大家都無出聲。「誰想到走錯死裡逃生  才明白較沒有夢想更不幸若誕生  不好好開過心也不可以被愛  我不過是像泥塵」「黎呀，我地飲！」呢個時候Zoey拎左岩岩同我係seven求其買既酒出黎，然後隊俾我同雪瞳「今晚要飲到盡喊到盡嗌到盡，但係過左今晚，我要見番我識得個個好開心既崔雪瞳。失戀咋嘛，邊個未試過阿？」「唉，咁你地依家姐係點」Hinson係廚房行出黎，拎住兩罐啤酒。「我唔知」我合埋眼「你真係鍾意左雪瞳？」 Hinson呢句說話直插我心底。同雪瞳曖昧個排，我都係未肯定自己對佢既感覺。我以為我對佢只係新鮮感，但係漸漸我發現我無論做咩都係諗到佢。見唔到佢我會掛住佢，我居然諗起佢先過Ashley。我聽Hinson講話Zoey話蕭傲言對雪瞳差，我會好心痛。我成日係佢面前有意無意咁提起蕭傲言，就係想知佢地點，哪怕其實與我無關。我先知，我真係鍾意左個傻妹。「今次無反駁姐係係啦」Hinson見我無出聲就補多句。「認真，不如你去馬」hinson無啦啦咁講「去咩馬」「雪瞳囉，你兩個都係出軌而認識，大家另一半都係出軌而分手，夾到」佢係度串我。「你係咪咁呀」「唔係呢，雪瞳依家真係好需要你」Hinson突然好認真咁講「佢唔多唔少都係因為你先同佢男朋友分手，佢係俾人飛個個」「...關咩事」「屌！咁都唔明，你同Ashley分手係你講分手，而且你都一早對佢感覺淡左，打算分開你先同佢講分手架啦！但依家雪瞳係仲好鍾意傲言但係傲言同佢講分手喎！」「咁又點...」「咁咪姐係話，佢依家好需要除左蕭傲言之外係佢心目中有一定地位既人陪住佢囉，姐係你呀」「我唔想咁急，你都識講啦，佢未放低傲言，而我都未完全忘記到Ashley。」「屌！重點係佢都對你有feel呀嘛，你依家又唔係去示愛，去陪佢渡過呢段時間姐，係咪唔得呀。」「...」「我岩岩睇Zoey ig，見到佢地係上次個海旁，係鍾意人就去啦。」「...喂，雪瞳」我輕輕拍下訓左係我膊頭既雪瞳，但係佢無反應。「喂呀wing點算呀，佢應該醉左」我另過去同呀wing講。「...」「喂施曉穎！」我兜野拍落呀wing度，但係條友無反應，我心諗，大獲。「你唔係咁玩我呀大佬」我好無奈咁講。「Zoey？」就係我極度苦惱與無助既情況之下，我見到呀宇迎面行緊過黎。「你又係度既！」我好驚奇「唔好講咁多住，快啲幫手抬佢兩個番去！」「搞咩呀妳地」呀宇一路幫我扶住雪瞳同呀wing，一路問我。「諗住陪雪瞳借酒消愁，點知佢兩條友無幾耐就醉左，搞到我都唔知點算好」我同呀宇講「唉其實你係咪鍾意雪瞳架」「...女人係咪咁鍾意明知故問」呀宇苦笑「如果你要追佢既，唔該你對佢好啲，如果唔係我同呀wing實玩鳩死你」「我一定會俾蕭傲言對佢好一百萬倍。」「呀wing屋企人一個月先番黎一兩次，佢屋企長期無人我地可以送埋雪瞳上去。」Zoey同呀宇一路行，兩個一路扶住佢兩條友「唉點解你兩條友可以咁重」上到呀wing屋企，我同呀宇抬左佢兩個上床，然後去整毛巾俾佢兩個敷。整整下都差唔多成十一點幾，原來我地搞左個幾鐘。「終於搞掂，嘩好彩你黎左咋如果唔係我真係唔知點算」搞完一大輪，我同呀宇攤左落梳化「係喎次次緊要時刻你都會出現既」我微微另過去望一望佢。「因為雪瞳。」「一早話左你兩個係有啲野架啦，你兩個又死唔肯認」我笑左一笑「唉其實我都唔明點解雪瞳會鍾意蕭傲言既，除左幾靚仔同埋讀書叻之外我真係諗唔到呢個人有啲咩優點。」「咁愛一個人唔需要原因既」呀宇望住我講「咁... 或者你講得岩。」我諗起Hinson「... 我都好想取替蕭傲言個位」呀宇輕聲咁講。我同呀宇傾多左陣，就準備走。「我聽日番八半呀，我要走先啦趕尾班車」我望一望手錶「一唔一齊？」「我想... 等到佢醒」呀宇望一望呀wing間房「你聽日唔洗番？」「我諗佢緊要過出席率」呀宇笑左一笑當然大家都知佢講既「佢」係雪瞳。「唔好諗住乘人之危呀你」我笑住咁講「認真，唔該曬你」「講呢啲」呀宇都笑左一笑「咁我走啦，聽日mid term走唔到堂」「好啦，byebye」我同呀宇講左再見之後，就離開左呀wing屋企。「...個頭好痛」我眼都未擘大，就已經feel到個頭傳來陣陣痛楚。「呀wing？」點解我會係呀wing屋企既？我拍一拍訓係隔離既呀wing，但係條友訓死左。我坐直個人，清醒左之後就落床行出廳。「呀宇？」行到出去，我見到呀宇訓左係梳化，唔通琴晚係佢送我同呀wing番黎？「琴晚發生咩事，點解呀宇同我都係呀wing度既」我wtsapp左Zoey，但係佢九點之後就無online，可能上緊堂掛。我行左入廁所，然後沖左個涼。出到黎，見到呀宇已經起左身。「咦你醒左拿？」「妳有無事」呀宇行左過黎，然後停左係我面前。「無呀，我會有咩事」我露出呢三日入面第一個笑容呀宇無出聲，然後攬住左我「我知道妳仲未放得低傲言，我地一齊努力，好無？」佢好溫柔咁係我耳仔邊講「唔好再要愛妳關心妳既人去擔心妳，得唔得。」我先係呆左一呆，然後慢慢咁攬番住佢。呢一次係我第一次俾佢攬既時候主動攬番住佢。咁係咪代表，我開始接受呀宇走入我既生活？或者佢地講得岩，過左去又無辦法改變既，就要放低。我唔想咁快就投入第二段感情，而我相信呀宇都未咁快忘記到Ashley。我唔想... 大家都因為寂寞或者新鮮感而一齊。「我希望可以陪你走出呢個障礙，然後有一日，企係妳隔離個個係我。」呀宇鬆開我，然後露出當初第一日係架船見到佢個陣個個好charm既笑容。「我都好想...企係我隔離個個係你。」呢句我無講出口。我抬高頭望住呀宇，然後嘴角不自覺上揚。我將塊面貼近佢心口，然後緊緊咁攬實佢。我相信終有一日，當我望番轉頭，諗番起我呢個曾經既故事，我唔再係喊，而係拖住企係我隔離個個然後笑住咁同你講「哦，係呀，我同佢曾經相愛過。」
【第三者】《只不過有些感覺，不到我來控制》